title: Stephen Carr

text: Irlannin maajoukkuetta Carr ehti edustaa 44 kertaa, muttei tehnyt maaliakaan. Carr harkitsi maajoukkueuransa lopettamista huonosti menneiden MM-karsintojen jälkeen vuonna 2006. Uusi päävalmentaja Steve Staunton sai kuitenkin Carrin jatkamaan maajoukkueuraansa. Lopullinen niitti maajoukkueuran lopulle tuli 14. marraskuuta 2007 kun Carr ilmoitti lopettaneensa maajoukkueuransa. Maajoukkueuran päättymiseen vaikuttivat loukkaantumiset sekä Steve Stauntonin potkut Irlannin maajoukkueesta.


title: Sakari Pälsi

text: Sakari Lemmitty Pälsi (9. heinäkuuta 1882 Loppi – 22. huhtikuuta 1965 Helsinki) oli suomalainen arkeologi, tutkimusmatkailija, kansatieteilijä, kirjailija ja valokuvaaja. Pälsi oli koulutukseltaan filosofian tohtori. Hän työskenteli Suomen kansallismuseossa, jossa yleni lopulta esihistoriallisen osaston johtajaksi. Pälsi sai professorin arvonimen vuonna 1962.


title: Sakari Pälsi

text: Arkeologina Pälsi oli kiinnostunut erityisesti kivikaudesta. Hänellä oli merkittävä osuus hyvin säilyneen Antrean verkon löytämisessä. Se on yksi maailman vanhimmista tunnetuista kalastusvälineistä.


title: Sakari Pälsi

text: Pälsi teki vuosina 1917–1919 pitkän tutkimusmatkan Koillis-Siperian alkuperäiskansojen asuma-alueille. Matkan tarkoituksena oli kerätä alkeellisen kulttuurin tarjoamaa aineistoa Suomen esihistoriallisen tutkimuksen tarpeisiin. Pälsin tällä retkellä kuvaama "Arktisia matkakuvia" on varhaisen kansatieteellisen elokuvan aarre, joka on hämmästyttänyt asiantuntijoita ympäri maailmaa. Erittäin arvokas elokuvamateriaali oli välillä kadoksissa, mutta se löydettiin syksyllä 1976 helsinkiläisen keskusliikkeen ullakolta ja entisöitiin katselukuntoon.


title: Sakari Pälsi

text: Tutkimusretkillään kotimaassa ja ulkomailla Pälsi oli väsymätön etnografisten havaintojen tekijä ja dokumentoija. Hän kirjoitti monia matkakirjoja, kuten "Mongolian matkalta, Arktisia kuvia" ja "Suomenlahden jäiltä". Siperian-matkalla kootusta "Pohjankävijän päiväkirjasta" on tullut suosittua lukemista, ja siitä on otettu uusia painoksia. Erno Paasilinna on verrannut Pälsin teosta matkakirjallisuuden suurimpiin klassikoihin.


title: Sakari Pälsi

text: Pälsi oli kiinnostunut perinteisistä elinkeinoista ja niitä harjoittavista yhteisöistä. Häntä arvostetaan yhteiskunnallisten esseiden kirjoittajana. Niistä esimerkki on metsätyömaita ja niiden oloja kuvaava "Tukkimetsistä ja uittopuroilta", jossa huomio kiintyy myös tukkilaisromantiikan jo muunteleman elinkeinon kääntöpuoleen. Kansatieteen alalla, muun muassa saunasta ja puukoista kirjoittaessaan Pälsi joutui joitakin kertoja sanaharkkaan alan muiden edustajien, etenkin Kustaa Vilkunan kanssa.


title: Sakari Pälsi

text: Teosten kuvituksesta käy ilmi Pälsin suuri valokuvaajan lahjakkuus. Kamerankäyttäjänä hän oli kiinnostunut "näppäilystä" eli tilannekuvauksesta jäykkien asetelmien sijaan. "Näppäilkää hyviä kuvia" on Pälsin vuonna 1930 julkaisema "käsivaraisen valokuvauksen opas". Ilmestymisajankohtanaan se edusti edistyksellistä tapaa kuvauskohteiden valinnassa ja kuvien rajauksessa. Museoviraston kokoelmissa on tuhansia Pälsin ottamia valokuvia koti- ja ulkomaanmatkoilta sekä arkeologisilta kaivauksilta.


title: Sakari Pälsi

text: Pälsi tallensi elinkeinohistoriaa ja kansan elämää myös elokuvakameralla. Hän oli yksi 1930-luvulla toimineen Kansatieteellinen Filmi Oy:n osakkaista ja dokumenttielokuvien tekijöistä. Ohjaamansa filmit Pälsi myös kuvasi itse käyttäen kevyttä 16 mm:n laitteistoa. Elokuvissaankin hän pyrki tilannekuvaukseen taiteellisten vaikutelmien sijaan. Pälsin filmejä on julkaistu Isien työt -kokoelmassa..


title: Sakari Pälsi

text: Pälsin humoristisissa poikajutuissa minä-kertojan toverina seikkailee Fallesmannin Arvo. Kirjailija kehitti näihin kansatieteellisestikin oivaltaviin humoreskeihin erikoisen, välimerkittömän ja polveilevan virkerakenteen. Useissa fiktiivisissä kirjoissaan hän kuvasi todellisia lapsuudenmaisemiaan, ja romaanihenkilöiden esikuvina olivat oikeat maalaisihmiset muun muassa Lopen Sajaniemestä. Myös Fallesmannin Arvon esikuva on todellinen. Pälsin romaani "Kova mies ja Nimetön" on harvinainen, esihistoriaan sijoittuva kertomus, jonka aineksina on tieteellisesti pätevää tietoa muinaisuudesta. Muutamissa Pälsin kirjoissa on taiteilijan Erkki Tantun piirroskuvitus.


title: Sakari Pälsi

text: Pälsillä oli harvinainen rooli F. E. Sillanpään toverina ja tukijana tämän vaikeina vuosina sota-aikana. Pälsi myös hakeutui jo ikämiehenä vapaaehtoiseksi jatkosodan rintamalle, minkä tuloksena syntyi muun muassa teos sodanaikaisen Aunuksen elämästä.


title: Sakari Pälsi

text: Kaikkiaan Pälsi kirjoitti lähes 40 teosta. Hän oli myös ahkera journalisti, ja hän julkaisi satoja lehtikirjoituksia. Pälsin bibliografia on julkaistu teoksessa "Memoria Saecularis Sakari Pälsi" (1982). Lopen kirjastossa on tiettävästi maailman laajin Pälsin lehtikirjoitusten kokoelma. Pälsi sai useita merkittäviä kirjallisuuspalkintoja.


title: Sakari Pälsi

text: Sakari Pälsin hauta on hänen oman toiveensa mukaisesti Lopen vanhan kirkon mäellä.


title: Sakari Pälsi

text: Pälsin syntymän satavuotisjuhlaa vietettiin vuonna 1982 näyttävästi useilla paikkakunnilla. Juhlavuoden järjestelyihin osallistuivat muun muassa Talonpoikaiskulttuurisäätiö, kustannusosakeyhtiö Otava, Kansallismuseo ja Helsingin kaupunginmuseo. Juhlavuonna järjestettiin Sakari Pälsin elämäntyötä esittelevä näyttely ja esitettiin hänen tuontantoonsa perustuva näytelmä. Sakari Pälsin 110-vuotissyntymäpäivänä paljastettiin Lopen kunnankirjaston edessä muistokivi, jonka kustansi Lopen kunta. Sakari Pälsin 130-syntymäpäivänä perustettiin nimikkoseura, jonka tarkoituksena on hänen elämäntyönsä tunnetuksi tekeminen.


title: Erävaelluksen Suomen-mestaruuskilpailut

text: Erävaelluksen Suomen-mestaruuskilpailut on Suomen ainoa vuosittain järjestettävä kaikille avoin vaativa vaelluskilpailu. Kilpailut on järjestetty vuosittain elo-lokakuussa vuodesta 1970 lähtien.


title: Erävaelluksen Suomen-mestaruuskilpailut

text: Kilpailu käydään kahden hengen partioin, joiden on tultava toimeen kolmen yön ylitse omin varustein ilman huoltoa. Kilpailun pääsarja on avoin, johon kaikki yli 15-vuotiaat saavat osallistua. Muita sarjoja ovat naiset, veteraanit (yli 45-vuotiaat), nuoret (15–20-vuotiaat) ja kuntosarja (ei SM-arvoa). Kilpailussa paremmuus ratkaistaan luonnossa vaeltamiseen liittyvien taitotiedon ja vaelluskunnon perusteella. Usein nähtyjä tehtäviä ovat muun muassa vesistönylitykset, tulilla yöpymiset ja kilpailun päättävät yöllä alkava pikataipale. Avoimen sarjan perusreitti ilman lisärasteja on noin 100 kilometriä ja muissa sarjoissa noin 70 kilometriä. Vuosittain kilpailuun ottaa osaa noin 200 partiota. Kilpailun luonnetta kuvaa hyvin lausuma: ”Siinä kavellään pitkin hakkuita sekä taimikoita, ja katsotaan kenen kantti kestää pisimpään.”


title: Ateismin historia

text: Ateismin historia on mahdollisesti yhtä vanha kuin jumalauskon eli teismin historia.


title: Ateismin historia

text: Muinaisessa Intiassa vaikutti 600–200-luvuilla eaa. carvaka-niminen filosofinen koulukunta, joka edusti nautintomoraalia ja aineellista todellisuuskäsitystä ja joka arvosteli hindulaisuutta ja sen asketismia. Eräät koulukunnan jäsenet kielsivät karman lain olemassaolon ja pitivät Veda-kirjojen todellisuuskäsitystä harhaluulona.


title: Ateismin historia

text: Antiikin aikana suoranainen ateismi oli käytännössä tuntematonta tai harvinaista: jumalattomuudesta syytetyt tai tuomitut ajattelijat esittivät yleensä jumalista uudenlaisia, perinteisistä poikkeavia näkemyksiä, sen sijaan että olisivat kieltäneet jumalten olemassaolon kokonaan. Esimerkiksi Anaksagoras tuomittiin vuonna 430 eaa. siksi, että tämä esitti, että maailmaa hallitsee jumalallinen "mieli"; Sokrates taas vuonna 399 eaa. siksi, että tämä puhui omasta jumalallisesta "merkistään" tai jumalhengestään, mikä saatettiin tulkita uhaksi perinteiselle uskonnolle.


title: Ateismin historia

text: Antiikin Kreikassa sana ateisti oli näin loukkaava ilmaus, jolla tarkoitettiin kaikkia, joiden katsottiin uskovan vääriin jumaliin tai joiden uskonnolliset näkemykset olivat valtauskonnon vastaisia. Monijumalisuuden kannattajien mukaan yksijumalisuus oli jumalattomuutta, ja esimerkiksi Rooman valtakunnassa kristittyjä vainottiin jumalattomina.


title: Ateismin historia

text:
Platonin teoksen "Lait" kymmenes kirja luokittelee ”jumalattomiin tekoihin” syyllistyvät kolmeen ryhmään: (1) ne, jotka eivät pidä jumalia todellisina, (2) ne, jotka pitävät jumalia todellisina, mutta luulevat, että jumalat eivät välitä ihmisistä, ja (3) ne, jotka kuvittelevat, että jumaliin voidaan helposti vaikuttaa uhreilla ja rukouksilla Ryhmässä (1) Platon erottaa kahdenlaisia jumalankieltäjiä: ensiksi ne, jotka ”"ehdottomasti kieltävät jumalien olemassaolon, mutta ovat luonteeltaan oikeamielisiä”", toiseksi ne, jotka ovat "”voimattomia nautintojen ja tuskien edessä, mutta joilla on hyvä muisti ja terävä äly”" Ensiksi mainitut, jotka toimivat "”vain järjettömyyttään eivätkä luonteen ja tapojen kehnoudesta”" on tuomittava lain mukaan vähintään viideksi vuodeksi ”järkiinpalauttamislaitokseen”. Jos rangaistus ei tehoa, heidät on tuomittava kuolemaan. Jälkimmäiset, jotka ovelasti ja "”ihmisiä halveksien kietovat pauloihinsa elävien sieluja”", on lain mukaan eliniäkseen teljettävä maaseudulle vankilaan.
Jotkut ajattelijat epäilivät ihmisen kykyä saada tietoa jumalista.Niiniluoto 2003: 122. Varhaisimpana tunnettuna ateistina on mainittu ainakin Diagoras (400-luku eaa.). Diogenes Laertios kirjoitti Theodoros Kyreneläisestä (noin 335–260 eaa.), liikanimeltään Theodoros Jumalaton, muun muassa: "”Theodoros hylkäsi kerta kaikkiaan jumalia koskevat uskomukset. Olen saanut käsiini hänen teoksensa Jumalista, eikä se ole millään muotoa vähäpätöinen kirja.”"


title: Ateismin historia

text: Atomiopin kehittäjät Leukippos ja Demokritos laativat aineellisen todellisuuskäsityksen, joka ei viitannut jumalaan tai yliluonnolliseen. Monissa ateismin historioissa ensimmäisten ateististen ajattelijoiden ja kirjailijoiden joukkoon luetaan myös Epikuros, jonka mielestä jumalat olivat olemassa, mutta joka katsoi, että ne eivät vaikuta maailman tapahtumiin tai ihmisten asioihin. Roomalainen runoilija Lucretius kirjoitti noin vuonna 50 eaa. epikurolaisesta todellisuuskäsityksestä kertovan runoelman "Maailmankaikkeudesta". Lucretius tunsi myötätuntoa niitä ihmisiä kohtaan, jotka eivät ymmärtäneet heidät synnyttäneen kaikkeuden toimintatapoja. Hän katsoi näiden tietämättömien ja kovaonnisten ihmisten tarvitsevan uskontoa selittämään alkuperänsä ja selittämään itselleen onnen ja onnettomuuden.


title: Ateismin historia

text: Euroopassa uskontoon kohdistunut arvostelu alkoi lisääntyä 1500- ja 1600-luvuilla. Uuden ajan alussa protestanttisten kirkkojen synty horjutti katolisen kirkon asemaa. Kansallisvaltioiden synty aloitti maallisen ja kirkollisen vallan eroamisen toisistaan.


title: Ateismin historia

text: Ennen valistuksen aikaa ateismia pidettiin yleisesti tuomittavana. Jopa vapaamielinen John Locke katsoi kirjoituksessaan "A Letter Concerning Toleration" (1689), että ateistit eivät voineet vannoa sitovaa valaa oikeudessa. 1600-luvulla suvaitsevana pidetyssä Hollannissa asunut Baruch Spinoza loi valtauskontojen opinkappaleiden kanssa ristiriidassa olevan panteistisen eli kaikkijumalisen ajattelutapansa. Juutalainen synagoga julisti Spinozan ”suureen pannaan” vuonna 1656. Myöhemmin hänen oppinsa herättivät syytöksiä ateismista.


title: Ateismin historia

text: Uskontoa epäilevien oli paras kätkeä todellinen kantansa. Tällaisen ”peitellyn ateismin” edustajina on pidetty Anthony Collinsin teosta "A Discourse on Free-Thinking" (1713) ja Albert Radicatin teoksen "A Philosophical Dissertation upon Death" (1732). Collins oli ilmeisesti deisti ja Radicati eräänlainen materialistinen panteisti, joka ei hyväksynyt aineesta erillisten henkiolentojen olemassaoloa. Deistit luopuivat uskontunnustuksista, mutta hyväksyivät ajatuksen jumalasta, joka on luonut maailman, mutta ei enää puutu sen kehitykseen.


title: Ateismin historia

text: Saksalainen Georg Christoph Lichtenberg sanoi, että "”Jumalasta me emme tiedä mitään emmekä voi tietää mitään”", ja ihmisen käsitys jumalasta on vain "”henkilöity käsittämättömyys”". Hän kiteytti ajattelunsa 1790-luvulla mietelauseeseen: "”Kiitän rakasta Jumalaa tuhannesti siitä, että hän on antanut minun tulla ateistiksi”".


title: Ateismin historia

text: Ensimmäiset paroni d'Holbachin kaltaiset avoimen ateistiset ajattelijat ilmaantuivat 1700-luvulla, kun suvaitsevuus erilaisia näkemyksiä kohtaan oli lisääntynyt. Ranskan vallankumouksen jälkeen ateismi nousi laajempaan julkiseen keskusteluun valistusajattelijoiden mukana. Heihin kuuluivat esimerkiksi La Mettrie sekä "Encyclopédie'in" päätoimittaja Denis Diderot. Jo 1700-luvulla varhaisiin fossiililöytöihin vedoten monet materialistit ajattelivat elämän kehittyneen varhaisemmista muodoista ja lajien muuttuneen pitkien aikojen kuluessa Raamatun luomiskertomuksen vastaisesti. Vuonna 1779 saksalainen teologi Johann Gottfried Eichhorn esitti, ettei Raamatun luomiskertomus ollut historiallisesti totta, vaan roomalaisten ja kreikkalaisten maailmanluomistarinoiden kaltainen taru.


title: Ateismin historia

text: Ensimmäinen avoimen ateistinen teos Saksassa oli paroni d'Holbachin "La Systéme de la Nature" (Luonnon järjestelmä, 1770). Englannissa ensimmäisenä ei-peiteltynä ateistisena teoksena pidetään William Hammonin ja Matthew Turnerin kirjoitusta "Answer to Priestley", joka oli vastaus Joseph Priestleyn teokseen "Letters to a Philosophical Unbeliever" (1780). Kuitenkin vielä vuonna 1812, kun nuori runoilija Percy Bysshe Shelley kirjoitti teoksen "The Necessity of Atheism", hänet erotettiin Oxfordin yliopistosta ja kirjan kappaleet poltettiin. Teoksen "The Refutation of Deism" (1814) julkaisemisen jälkeen Shelley julistettiin kelvottomaksi holhoamaan lapsiaan.


title: Ateismin historia

text: Skotlantilaisen filosofi David Humen mukaan suurin osa ihmisten tosina pitämistä käsityksistä perustuu pääasiassa tapaan tai perinteeseen, ei kokemusperäisiin todisteisiin. Hume esitti arvostelua uskontoa kohtaan erityisesti teoksessaan "Treatise of Human Nature", jossa Hume hylkäsi monet uskonnolliset näkemykset perusteettomina, ottamatta kuitenkaan lopullista kantaa jumalan olemassaoloon. Hän kuitenkin katsoi, että uskonto sekä uskonnolliset oletukset olivat haitallisia. Tämän vuoksi useat Humen aikalaiset pitivät häntä ateistina ja hänen vaikutuksensa myöhempiin ateistisiin ajattelijoihin oli huomattava. Kuolemansa jälkeen julkaistussa teoksessa "Dialogues Concerning Natural Religion" (1779) Hume antaa epäilyn menetelmään pohjautuvan iskun luonnollisen teologian niin sanotulle luonnon järjestyksen eli teleologiselle jumalatodistukselle, yritykselle todistaa kaikkeuden suunnittelijan välttämättömyys. Hume myös kiisti ihmeiden olemassaolon ja uskonnollisen todistusvoiman. Teoksen lopussa Hume torjuu mahdolliset syytökset sanomalla, että epäily on ”ensimmäinen askel kohti järkevää kristinuskoa”.


title: Ateismin historia

text: Denis Diderot, jota syytettiin ateistiksi, totesi, ettei häntä yksinkertaisesti kiinnostanut jumalan olemassaolo. Voltairelle kirjoittamassaan vastauksessa hän totesi: "”On tärkeää, ettei sekoita myrkkykatkoa persiljaan; mutta ei lainkaan uskooko vai ei Jumalaan.”"


title: Ateismin historia

text: Ludwig Feuerbach hyökkäsi teoksessaan "Das Wesen des Christentums" (1841) voimakkaasti kristinuskon perusteita vastaan. Hänen ajattelunsa oli ateistista ja materialistista. Feuerbach katsoi, että jumala on ihmisen pelkojensa ja toiveidensa käsittelyyn keksimä luomus. Uskonto on ilmaus ihmisen vieraantumisesta, toiveista ja elämän kurjuudesta. Feuerbachin mielestä ihmiskunta heijastaa kaikki hyvät ominaisuutensa kuten myötätunnon, viisauden ja rakkauden jumaliin ja siten vieraantui omasta todellisesta olemuksestaan. Uskonto on selitettävissä antropologisesti ihmisluonnon avulla: jumala ei luo ihmistä, vaan ihminen jumalan.


title: Ateismin historia

text: Karl Marx ja Friedrich Engels omaksuivat Ludwig Feuerbachin uskontoajattelun pääkohdat jatkaen ja kehittäen sitä. Marx katsoi, että jumaluuden hylkääminen oli välttämätöntä ihmisarvon kasvulle. Lisäksi Marx ja Engels painottivat uskonnon yhteiskunnallista ja taloudellista vaikutusta ja korvasivat ”ihmisolemuksen” historiallisesti muuttuvissa taloudellisissa olosuhteissa elävällä ihmisellä. He katsoivat, että ihminen loi jumaluuden käsitteen epätäydellisen yhteiskunnallis-taloudellisen aseman seurauksena ja uskonto oli siten kapitalistisen talousjärjestelmän luoma sivullisuuden muoto. Perinteisen marxilaisuuden mukaan uskonnolla on kaksi tehtävää: ensinnäkin se ylläpitää ja ”pyhittää” epäoikeudenmukaista yhteiskunnallista järjestelmää ja toisaalta se passiivistaa sorrettua väestönosaa. ”Materialistisessa historiankäsityksessä” uskonto saa selityksen yhteiskunnan ylärakenteeseen kuuluvana ilmiönä, jonka taustalla ovat tuotantoon ja luokkarakenteeseen liittyvät taloudellis-poliittiset tekijät.


title: Ateismin historia

text: Luonnontutkija Charles Darwin julkaisi vuonna 1859 evoluutioteoriansa. Kehitysopin avulla jumalan luomistyötä todistava ”suunnitelmallisuus” voitiin selittä satunnaisen muuntelun ja luonnonvalinnan periaatteiden avulla, vetoamatta yliluonnollisiin tekijöihin. Auguste Comten positivismi korosti tieteen tehtävää havaittavien ilmiöiden kuvaajana ilman uskontoa tai metafysiikkaa. Darvinismin menestys yhdistyneenä positivismiin johti 1800-luvun viimeisinä vuosikymmeninä uskontokriittisiin naturalismin ohjelmiin, kuten Ernst Haeckelin ja Wilhelm Ostwaldin monismi.


title: Ateismin historia

text: Friedrich Nietzsche julisti kuuluisan lauseensa mukaisesti, että ”Jumala on kuollut” ja että ihmiskunta on tappanut hänet. Nietzschen mukaan kristinuskon opettamaan jumalaan uskominen ei ollut enää mahdollista ja nykyaikainen ihminen oli tappanut jumalan epäuskollaan. Hän arvosteli erityisen voimakkaasti kristinuskoa, jonka katsoi olevan valheellinen, rappeutunut ja ”elämänvastainen” uskonto.


title: Ateismin historia

text: Psykoanalyysin perustaja Sigmund Freud katsoi, että jumala on ihmisen luoma isähahmo ja uskonto on alitajunnan tuote, joka perustuu yksilön muistoon täydellisestä avuttomuudesta vastasyntyneenä vanhempien käsivarsilla. Vastasyntynyt näkee vanhempansa kaikkivoipaisina olentoina, jotka osoittavat suurta rakkautta ja täyttävät kaikki hänen tarpeensa. Freud toteaa, että tämä kokemus on lähes yhdenmukainen sen kanssa, miten valtaosa jumalauskoisista kokee jumalasuhteensa. Freudin mukaan uskonnolla ja neurooseilla on yhteinen alkulähde: neuroosit ovat yksilön tajunnan tuotteita siinä missä uskonto on yhteisöllisen tajunnan tuote ja yhteisöllinen oidipuskompleksiin perustuva neuroosi. Hän katsoi, että vain tieteen kautta ihminen voi irrottautua jumalharhasta ja aikuistua.


title: Ateismin historia

text: Kansallisella tasolla vapaa-ajattelijat järjestäytyivät ensin 1860-luvulla Englannissa. 1870-luvulla järjestäytyminen jatkui Yhdysvalloissa ja Saksassa. Manner-Euroopan maista vapaa-ajattelijat järjestäytyivät parhaiten Belgiassa. Sen voimaa edisti liberalistien ja sosialistien yhteinen taistelu katolista kirkkoa vastaan. Ranskassa vaikutti vahva tasavaltalainen vapaa-ajattelun perinne, mutta liikkeen voimaa heikensi jakautuminen liberalistiseen ja sosialistiseen siipeen. Kirkonvastainen perinne oli vahva myös Espanjassa ja Italiassa, mutta järjestäytyminen oli vähäistä.


title: Ateismin historia

text: Vapaa-ajattelijain maailmanliitto, alkuaan Kansainvälinen vapaa-ajattelijaliitto () perustettiin vuonna 1880 Brysselissä. Perustajat olivat D. M. Bennet Yhdysvalloista, Giovanni Bovio Italiasta, Charles Bradlaugh Englannista, Ludwig Büchner Saksasta, Ramon Chies Espanjasta, Wilhelm Liebknecht Saksasta, alankomaalaissyntyinen Jakob Moleschott Italiasta, César de Paepe Belgiasta, Charles Renouvier Ranskasta, Herbert Spencer Englannista ja Karl Vogt Sveitsistä. Liiton tarkoituksia oli pyrkiä ajatuksenvapauden turvaamiseen ja ihmiskunnan vapauttamiseen uskonnollisista ennakkoluuloista. Jäsenjärjestöjä ovat eri maiden kansalliset liitot. Tärkein toimintamuoto on ollut yhteiset kongressit. Suomesta liittoon kuului aikaisemmin Vapaa-ajattelijain liitto 1946–1994.


title: Ateismin historia

text: Rooman kongressissa 1904 liitto hyväksyi yhteisen periaatejulistuksen. Maailmanliiton eri kongressien julkilausumien mukaan vapaa-ajattelijat pyrkivät totuuteen tieteen, hyvyyteen etiikan, kauneuteen taiteen ja oikeudenmukaisuuteen yhteiskunnallisen uudistustyön avulla. Vapaa-ajattelijain mielestä näiden päämäärien toteuttaminen edellyttää kirkon ja valtion erottamista, koulun ja kirkon erottamista sekä täydellisen ajatuksen, omantunnon, uskonnon ja ateismin vapauden toteuttamista. Julistuksissa todetaan myös, että vapaa-ajattelijain kansainvälinen liike on puoluepoliittisesti sitoutumaton ja että vapaa-ajattelijat levittävät aatettaan väkivallattomin ja demokraattisin menetelmin. Liikkeen suuri hetki oli kirkon ja valtion ero Ranskassa 1905. Vuoden 1905 kongressi pidettiinkin Pariisissa.


title: Ateismin historia

text: Vuosina 1913–20 kongresseja ei voitu pitää maailmansodan vuoksi. Kun Benito Mussolini tuli valtaan Italiassa ja Adolf Hitler Saksassa, he lakkauttivat vapaa-ajattelijajärjestöt. Toisen maailmansodan jälkeen liitto sai vuosien tauon jälkeen kootuksi rivinsä ja piti ensimmäisen sodanjälkeisen kongressinsa Lontoossa keväällä 1946. Sodan jälkeen liitto oli selvästi kallellaan työväenluokkaiseen ateismiin päin. Se ei kuitenkaan ollut liiton ainoa juonne, sillä esimerkiksi brittiläiset vapaa-ajattelijat pitivät Lontoon kongressissa näkyvästi esillä poliittisesti sitoutumatonta humanismia.


title: Ateismin historia

text: Looginen empirismi oli uskonnon kuten kristillisen teologian vastainen ajatussuunta. Loogiset empiristit vastustivat uskoa yliluonnolliseen ja katsoivat esimerkiksi hermeneutiikan, fenomenologian ja marxilaisen dialektiikan olevan tieteeksi naamioitua mielipidekirjallisuutta.


title: Ateismin historia

text: Neuvostoliitossa ja muissa sosialistisissa maissa marxilainen ateismi oli osa kommunistista aatetta. Venäjän vuoden 1917 vallankumouksen jälkeen Vladimir Lenin erotti kirkon valtiosta ja koulun kirkosta. Perustuslaissa säädettiin, että uskonnonvapauden lisäksi maassa vallitsee ateistisen propagandan vapaus. Vuoden 1917 jälkeen marxilainen versio ateismista sai käytännössä virallisen aseman Neuvostoliitossa. Neuvostoliitossa ateismin historia nähtiin eri kehityskausina, jossa ”marxilainen ateismi merkitsi korkeinta ja laadullisesti uutta ateismin astetta”.


title: Ateismin historia

text: Aluksi bolsevikit suhtautuivat uskontoon harmittomana taikauskona, joka vähitellen tieteen edetessä tulisi häviämään. Vuonna 1921 puolue kuitenkin omaksui ”taistelevan ateismin” periaatteen. Neuvostoliiton kommunistinen puolue perusti vuonna 1923 Jumalattomien liiton (myöhemmin Taistelevien jumalattomien liitto), joka suoritti ateismin levitystyötä. Vuoden 1937 väestönlaskennan tuloksien perusteella 57 % neuvostoliittolaisista kuitenkin edelleen luokitteli itsensä uskovaisiksi. Tuloksen johdosta Stalin toimeenpani Jumalattomien liitossa käyntiin laajat puhdistukset liian hitaan uskonnon hävittämisen vuoksi. Toisen maailmansodan aikana erityisesti ortodoksinen kirkko otettiin mukaan Saksan vastaiseen sotaponnistukseen, ja uskontojen vaino laimeni. Taistelevien jumalattomien liiton toiminta lopetettiin 1943.


title: Ateismin historia

text: Maailman ainoa virallisesti täysin ateistinen valtio oli kommunistinen Albania, jossa vuonna 1967 kiellettiin lainsäädännöllä kaikki uskonnonharjoittaminen. Tämän jälkeen maassa suljettiin yli 2 100 moskeijaa, kirkkoa, luostaria ja muuta uskonnollista rakennusta. Kommunististen valtioiden uskonnonvastaiset toimet lisäsivät ateismin vastaisuutta erityisesti Yhdysvalloissa, missä ateismi ja kommunismi liitettiin usein toisiinsa.


title: Ateismin historia

text: Suomessa naturalistinen evoluutioteoria innoitti Suomessa 1880-luvulta lähtien muun muassa tutkija Edvard Westermarckia. Työväenliike omaksui Suomessa marxilaisen ateismin ohjelman, koska se piti uskontoa aatteena, jolla sorretut saadaan tyytymään huonoon yhteiskunnalliseen asemaansa. Kristillinen työväenliike ja diakonia-aate vaikutti toisaalta työväenliikkeen ja kirkon suhteita lähentävästi. Suomen Sosialidemokraattisen Puolueen vuoden 1903 Forssan ohjelmassa todettiin: ”Uskonto on julistettava yksityisasiaksi. Kirkko on erotettava valtiosta ja kirkolliset sekä uskonnolliset yhdyskunnat katsottava yksityisiksi yhdistyksiksi, jotka itse järjestävät sisälliset asiansa. Uskonnonopetus on poistettava kouluista.” Tämä kuitenkin korosti uskonnon jättämistä valtiollisen toiminnan ulkopuolelle yksityisasiaksi, eikä mukaillut bolsevistista tai marxilaista ateismia. Ylioppilasyhdistys Prometheuksen toimintaan (1905–14) osallistuivat muun muassa Edvard Westermarck, Rafael Karsten, Rolf Lagerborg, Knut Tallqvist, Wilhelm Bolin, Yrjö Hirn, Georg Schauman, Hjalmar Magnus Eklund, Harry Federley, Alma Söderhjelm, Gunnar Castrén, K. H. Wiik, Viktor Heikel ja Ernst Lampén. Yhdistys vaati kirkon ja valtion eroa sekä tunnustuksellisen uskonnonopetuksen poistamista kouluista.


title: Ateismin historia

text: Uskonnonvapauslain säätämisen jälkeen 1923 kaikkien uskontokuntien ulkopuolelle jääminen oli Suomessa sallittua. Vasta uskonnonvapauslaki antoi ateisteille täydet kansalaisoikeudet. Vaatimus täydellisestä valtion ja kirkon erottamisesta ei kuitenkaan toteutunut.


title: Ateismin historia

text: Vuonna 1945 uskonnottomien järjestöksi perustettiin Vapaa-ajattelijain liitto. Liiton yhteiskunnallisena tavoitteena on valtiokirkkojärjestelmän purkaminen ja uskonnonopetuksen poistaminen kouluista, päivähoidosta sekä valtion yliopistoista. Aatteellisena tavoitteena on edistää tieteeseen perustuvan todellisuuskäsityksen leviämistä, uskontokritiikkiä ja ajatuksenvapautta. Kulttuurisena tavoitteena on muun muassa valistaa ihmisiä uskonnottomaan tapakulttuuriin liittyvissä käytännöissä. Liiton puheenjohtajina ovat toimineet muun muassa V. T. Aaltonen ja Väinö Voipio. 1970-luvulla ja 1980-luvun alussa liiton pääsihteeri Erkki Hartikaisen tavoitteena oli saada Suomen kouluihin oma oppiaine uskonnottomille. Hartikainen teki vuonna 1978 kantelun Yhdistyneitten Kansakuntien ihmisoikeuskomitealle peruskoulun opetussuunnitelmasta Suomessa. Kantelu ratkesi 1981 ja Suomeen saatiin elämänkatsomustieto kouluihin oppiaineeksi.


title: Ateismin historia

text: Islamilaisessa maailmassa ateismilla tai uskonnon arvostelulla ei ole juuri mitään sijaa. Islamin nousu ja syyskuun 11. päivän iskut kiihdyttivät keskustelua uskonnoista uhkana maailmanrauhalle. 2000-luvun tunnettuja ateistisia uskontokriitikoita ovat olleet muun muassa Richard Dawkins, Sam Harris ja Christopher Hitchens.


title: Ateismin historia

text: Ateismi on yleisintä Länsi-Euroopassa, Australiassa, Uudessa-Seelannissa, Kanadassa, Venäjällä ja Itä-Euroopassa. Eräiden arvioiden mukaan maailman ”ei-uskonnollisen” väestön määrä olisi noin 750 miljoonaa ja ateistien määrä tästä noin 150 miljoonaa eli 2,5 % maailman väestöstä.


title: Mä tahdon rokata

text: Mä tahdon rokata (SLP-589) on suomalaisen rockyhtyeen Jussi & The Boysin neljäs studioalbumi.


title: Mä tahdon rokata

text: Sovitukset Kaj Westerlund, paitsi "Juhlimaan" sovitus Roy Rabb.


title: Mä tahdon rokata

text:
A-puoli
B-puoli


title: Steve Rucchin

text: Steve Rucchin (s. 4. heinäkuuta 1971 Thunder Bay, Ontario, Kanada) on kanadalainen entinen jääkiekkoilija. Hän pelasi NHL:ssä kolmessa joukkueessa vuosina 1994–2007.


title: Steve Rucchin

text: Rucchin lopetti vakavan jääkiekon pelaamisen 15-vuotiaana ja keskittyi enemmän opiskeluihin. Hän pelasi kuitenkin samalla high schoolin joukkueessa ja myöhemmin Länsi-Ontarion yliopiston joukkueessa opiskeluiden ohella. Rucchin oli yliopistonsa parhaita jääkiekkoilijoita ja hänet valittiin kertaalleen OUAA-liigan parhaaksi pelaajaksi. Osa-aikainen Mighty Ducks of Anaheimin kykyjenetsijä Richard Green sai kuulla Rucchinista ja vakuuttui tämän kyvyistään nähdessään Rucchinin pelaavan. Anaheim varasi Rucchinin 1994. Hän sai saman kesän aikana myös ammattilaissopimuksen ja biologian loppututkinnon yliopistosta.


title: Steve Rucchin

text: Rucchin aloitti kauden 1994–1995 IHL-liigan San Diego Gullsissa, mutta pääsi pelaamaan Anaheimiin, kun NHL:n työsulku loppui. Rucchin nousi Anaheimin ykköskentällisen keskushyökkääjäksi Paul Kariyan ja Teemu Selänteen väliin kaudella 1996–1997. Hän teki kauden aikana 67 pistettä. Seuraavallakin kaudella Rucchin teki 53 pistettä. Anaheim solmi hänen kanssaan kesällä 1998 neljän vuoden sopimuksen, jonka kokonaisarvo oli 9,2 miljoonaa dollaria.


title: Steve Rucchin

text: Kaudella 1998–1999 Rucchin ylitti jälleen 60 pisteen rajan ja teki ensimmäistä kertaa urallaan yli 20 maalia (23). Kaudet 2000–2001 ja 2001–2002 menivät Rucchinilta pilalle loukkaantumisten takia. Rucchin palasi jälleen kaudella 2002–2003 Anaheimin avainpelaajien joukkoon. Hän teki kauden aikana 58 pistettä ja 20 maalia. Anaheim eteni keväällä Stanley Cup -finaaleihin, mutta hävisi New Jersey Devilsille. Rucchin oli vuonna 2003 ehdolla Bill Masterton Memorial Trophyyn, joka jaetaan omistautumisesta jääkiekkoilulle. Rucchin nimettiin Anaheimin kapteeniksi kaudeksi kaudeksi 2003–2004. Hän pelasi uransa 607. ottelunsa Anaheimissa 16. maaliskuuta 2004 ja nousi Kariyan ohi eniten otteluita Anaheimissa pelanneeksi jääkiekkoilijaksi. Rucchin pelasi Anaheimissa lopulta 616 runkosarjapeliä, mikä piti hänet Anaheimin tilastoykkösenä vuoteen 2009, jolloin Selänne pelasi 617. pelinsä Anaheimissa.


title: Steve Rucchin

text:
Elokuussa 2005 Rucchin kaupattiin New York Rangersiin vaihdossa Trevor Gilliesiin ja varauvuoroon, kun Anaheim joutui tekemään tilaa palkkakattoon. NY Rangerissa hän pelasi kauden 2005–2006 tehoin 13 maalia ja 23 syöttöä. 3. heinäkuuta 2006 Rucchin siirtyi vapaana pelaajana Atlanta Thrashersiin. Rucchinin kausi Atlantassa päättyi aivotärähdykseen. Hän loukkasi iskussa myös silmässä olevan hermon, minkä takia Rucchin ei pystynyt palaamaan NHL-kaukaloihin edes kaudella 2007–2008. Rucchin ilmoitti vuonna 2007 lopettamisestaan.
Rucchin on edustanut Kanadaa kerran MM-tasolla. Hän oli mukana Kanadan joukkueessa MM-kilpailuissa 1998.


title: Steve Rucchin

text: Steve Rucchinin veli Larry oli myös jääkiekkoilija. Hän pelasi ammattilaisuransa Euroopassa. Steve ja Larry olivat toinen veljespari, joka kohtasi toisensa MM-turnauksessa. Larry Rucchin edusti Italiaa, kun Steve pelasi Kanadan paidassa. Larry kuoli paksusuolen syöpään vuonna 2002.


title: By Request

text: By Request on irlantilaisen poikabändi Boyzonen ensimmäinen kokoelmalevy ja viimeinen albumi, joka julkaistiin yhtyeen ollessa vielä koossa.


title: By Request

text: Albumi sisältää kaikki Britannian listalle yltäneet kappaleet, Ronan Keatingin ensimmäisen soolosinglen When You Say Nothing At All sekä kaksi uutta kappaletta "All the Time In the World" ja "I'll Never Not Need You". Kappaleet eivät kuitenkaan ole julkaisujärjestyksessä vaan ensimmäiseksi on pistetty suurelle yleisölle tutummat kappaleet ja vanhimmat ovat levyn keskellä.


title: By Request

text: Levy myi kuusinkertaista platinaa Britanniassa , jossa se myös myi ensimmäisellä viikollaan enemmän kuin kaikki loput Top 20 -levyt yhteensä. . "By Request" toi yhtyeelle MTV Europe Music Awards -palkinnon parhaasta albumista vuonna 1999.


title: Jakob Kuhn

text: Jakob ”Köbi” Kuhn (s. 12. lokakuuta 1943 Zürich, Sveitsi) on sveitsiläinen entinen jalkapalloilija ja nykyinen jalkapallovalmentaja.


title: Jakob Kuhn

text: Pelaajaurallaan Kuhn edusti FC Zürichiä 1962–1977 voittaen kuusi Sveitsin mestaruutta ja viisi kertaa Sveitsin Cupin. Hän kuului myös Sveitsin maajoukkueen vakiokalustoon ja edusti maataan MM-kisoissa 1962 Chilessä ja 1966 Englannissa. Kaikkiaan Kuhn pelasi 63 maaottelua.


title: Jakob Kuhn

text: Ennen maajoukkueen päävalmentajuutta Kuhn työskenteli maan palloliiton palveluksessa juniorivalmentajana. Kuhnin juniorimetodien tuotteita ovat sveitsiläiset jalkapallotähdet kuten Ciriaco Sforza, Tranquillo Barnetta, Valon Behrami ja Philippe Senderos. Vuosina 1983–1984 Kuhn toimi myös FC Zürichin päävalmentajana.


title: Jakob Kuhn

text: Sveitsin maajoukkueen päävalmentajana Kuhn aloitti elokuussa 2001, kun argentiinalaisvalmentaja Enzo Trossero oli jättänyt tehtävänsä Sveitsin jäätyä ulos vuoden 2002 MM-kisoista.


title: Jakob Kuhn

text: Kuhnin johdolla Sveitsi selvisi Portugalin EM-kisoihin 2004. Saavutus oli merkittävä, sillä se oli vasta Sveitsin toinen esiintyminen EM-lopputurnauksessa. Edellisen kerran maa oli mukana vuoden 1996 EM-kisoissa, joihin se selvisi Roy Hodgsonin johdolla, mutta kisoissa maata luotsasi portugalilainen Artur Jorge. Sveitsi jäi alkulohkovaiheeseen, mutta jalkapallobuumi oli valmis.


title: Jakob Kuhn

text: Kuhnin suosio sai uusia mittasuhteita, kun Sveitsi eteni myös MM-lopputurnaukseen 2006. Sveitsi voitti alkulohkonsa ennen Ranskaa, Etelä-Koreaa ja Togoa. Toisen kierroksen jännityskamppailussa Sveitsi menetti kovan taistelun jälkeen jatkopaikan Ukrainalle rangaistuspotkukilpailun jälkeen 0–3.


title: Jakob Kuhn

text: Kuhn ilmoitti jättävänsä maajoukkueen Sveitsissä ja Itävallassa pelattavien EM-kisojen 2008 jälkeen. Kuhnia kritisoitiin maajoukkueen voitonmahdollisuuksien vähentämisestä, koska hän ilmoitti ennen kisoja lopettamisaikeistaan. Kuhn kertoi itse uskovansa Sveitsin menestysmahdollisuuksiin kotiareenoilla, mutta he jäivät alkulohkoon.


title: Jakob Kuhn

text: Helmikuussa 2008 Kuhnin seuraajaksi nimettiin saksalainen Ottmar Hitzfeld, jolla on valmennuskokemusta myös Sveitsin liigasta.


title: Zembra

text: Zembra on Tunisialle kuuluva saari Välimeressä. Saari on jyrkkä ja kivinen. Sen korkein kohta on 435 metriä.


title: Zembra

text: Zembra on kansallispuisto ja Zembretan saaren kanssa biosfäärialue. Saaressa asuu Välimeren suurin keltanokkaliitäjien yhdyskunta.


title: Baekdu

text: Baekdusan (, myös Paektusan, Changbaishan tai Baitoushan ) on kerrostulivuori Kiinan ja Pohjois-Korean rajalla. Kiinan puolella vuori on Jilinin maakunnan alueella. Baekdu on Mantšurian ja Korean niemimaan korkein vuori.


title: Baekdu

text: Vuoressa on 850 m syvä kaldera, jonka täyttää Tianchi-järvi.


title: Baekdu

text: Baekdu purkautui rajusti 900-luvulla, sen jälkeen ainakin neljä, ehkä jopa kuusi kertaa.


title: Murmaši

text: Murmaši () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Tuulomajoen varrella 12 kilometriä Kuolan kaupungista lounaaseen. Taajama on kunnan ainoa asutuskeskus. Asukkaita on 14 200 henkeä (vuonna 2010).


title: Murmaši

text: Murmašin kunnan pinta-ala on 636 neliökilometriä. Se rajoittuu pohjoisessa Kuolan piirin Tuuloman ja Mežduretšjen, koillisessa Kuolan ja Molotšnyin, idässä Kildinstroin, etelässä Pušnoin ja lännessä Ylä-Tuuloman kuntiin. Pinta-alasta 95,6 % on metsää


title: Murmaši

text: Tuulomajoki on padottu kunnan luoteisrajaa seuraavaksi Ala-Tuuloman tekojärveksi. Kunnan alueella sijaitsee osa Tuuloman rauhoitusalueesta. Hyötykaivannaisiin kuuluvat hiekka, sora, apatiitti ja titaani.


title: Murmaši

text: Murmašin koski tunnettiin saamelaisten pyyntipaikkana 1500-luvulta lähtien. Paikalle syntyi pysyvä asutus vuoden 1920 tienoilla. Nykyinen taajama on saanut alkunsa vuosina 1934–1936 rakennetun Ala-Tuuloman vesivoimalaitoksen työläisasutuksesta. Vuonna 1938 se sai kaupunkimaisen taajaman statuksen.


title: Murmaši

text: Murmašin kautta kulkee Kuolan ja Nikkelin välinen rautatie sekä Kuolasta Ylä-Tuuloman kautta Lotan raja-asemalle johtava maantie. Taajamasta on linja-autoyhteydet Kuolan kautta Murmanskiin sekä Pritšalnyin kautta Tuuloman sovhoosille. Kunnan alueella sijaitsee Murmanskin lentoasema.


title: Murmaši

text: Kunnan talous perustuu sähköntuotantoon ja -jakeluun sekä liikenteeseen. Taajamassa toimii myös rakennusyrityksiä, Pohjoisen laivaston korjauspaja sekä Nerpa-telakan lihan ja maidon tuotantoon erikoistunut maatila. Paikkakunnalla on kaksi rangaistussiirtolaa.


title: Murmaši

text: Palveluihin kuuluu neljä lastentarhaa, alakoulu, kaksi keskikoulua, lasten taidekoulu, kulttuuritalo, kolme kirjastoa ja poliklinikka. Taajamassa toimii Laplandija-niminen parantola.


title: Abc-konjektuuri

text: Abc-konjektuuri on lukuteorian ongelma, jonka määrittelivät Joseph Oesterlé ja David Masser vuonna 1985. Sen ratkaisun sanoo löytäneensä Kioton yliopistossa työskentelevä japanilainen matemaatikko Shinichi Mochizuki elokuussa 2012.


title: Abc-konjektuuri

text: Olkoon


title: Abc-konjektuuri

text: kolme keskenään jaotonta positiivista kokonaislukua ja rad("abc") ("abc":n radikaali) neliövapaa tulo luvun erillisistä alkutekijöistä, toisin sanoen luku, joka saadaan kertomalla kaikkien kolmen luvun alkutekijöitä, mutta kutakin vain kertaalleen.


title: Abc-konjektuuri

text: Rad("abc") on tyypillisesti suurempi kuin "c". Kuitenkin suhde rad("abc")/"c" saadaan mielivaltaisen lähelle nollaa valitsemalla "a" ja "b" sopivasti. Esimerkiksi jos "a" = 5 ja "b" = 27 = 3, on "c" = 32 = 2 ja tällöin rad("abc") = 30 on vähemmän kuin "c".


title: Abc-konjektuuri

text: abc-konjektuurin mukaan kaikilla "ε" > 0 suhde


title: Abc-konjektuuri

text: on alhaalta rajoitettu jollakin vakiolla "k" > 0, kaikilla "a", "b" ja "c" = "a" + "b".


title: Abc-konjektuuri

text: Formaalimmin kaikilla "ε">0 on olemassa äärellinen "K" siten, että kaikilla keskenään jaottomilla kokonaisluvuilla "a" + "b" = "c"


title: Abc-konjektuuri

text: Vaikkei otaksumaa kyetty todistamaan miltei kolmeen vuosikymmeneen, sillä on ollut useita seurauksia, kuten Rothin lause, Mordellin otaksuma ja Fermat'n suuri lause, jotka kaikki on myös kyetty todistamaan. Abc-otaksuma yhdistää lukuteorian syvällisiä tuloksia toisiinsa.


title: Abc-konjektuuri

text: Muita seurauksia:


title: Abc-konjektuuri

text: Alan Baker esitti vuonna 1996 tarkemman otaksuman, jonka mukaan epäyhtälössä voidaan korvata rad("abc") termillä


title: Abc-konjektuuri

text: jossa ω on lukumäärä erillisille alkuluvuille, jotka jakavat jonkin luvun "a", "b" tai "c". Andrew Granvillen kehittämän otaksuman mukaan lausekkeen oikea puoli voidaan korvata termillä


title: Abc-konjektuuri

text: jossa Θ("n") on lukumäärä (korkeintaan "n") niille kokonaisluvuille, jotka ovat jaollisia vain niillä alkuluvuilla, jotka jakavat "n":n.


title: Abc-konjektuuri

text: Abc-konjektuuria pyritään ratkaisemaan hajautetun laskennan projektissa joka tunnetaan nimellä ABC@home.


title: Abc-konjektuuri

text: Elokuussa 2012 Kioton yliopistossa työskentelevä japanilainen matemaatikko Shinichi Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa abc-konjektuurin. Mochizuki hyödynsi ratkaisussaan muotoa


title: Abc-konjektuuri

text: olevia elliptisiä käyriä. Hän kehitti työtään varten täysin uusia matemaattisia menetelmiä ja käsitteitä, minkä vuoksi saattaa kulua vuosia, ennen kuin hänen todistuksensa voidaan joko vahvistaa tai hylätä. Mochizuki kuitenkin tunnetaan tutkijana, joka on aiemmin selvittänyt erittäin haastavia matemaattisia ongelmia. Columbian yliopiston matemaatikko Dorian Goldfeld sanoi "Nature-lehdelle" Mochizukin todistuksen olevan yksi 2000-luvun ensivuosisadan hämmästyttävimmistä matemaattisista saavutuksista, mikäli se on oikea.


title: Jan Karlsgården

text: Jan Karlsgården on Kastelholmassa Ahvenanmaalla sijaitseva ulkoilmamuseo, jossa esitellään 1800-luvun talonpoikien elämää. Se on Helsingin Seurasaaren tavoin koottu muualta tuoduista rakennuksista. Museon kokonaisuus ei ole alkuperäinen maatila, mutta rakennuksista on yritetty luoda tyypillinen ahvenanmaalainen talokokonaisuus. Useimmat talot ovat 1700- ja 1800-luvuilta.


title: Jan Karlsgården

text: Jo 1920-luvulla alettiin suunnitella Ahvenanmaalle ulkoilmamuseota Skansenin tapaan, ja vuonna 1931 alueelle siirrettiin pari tuulimyllyä. Museo sai nimensä Jan Karlsin tilalta joka Finströmin Bambölen kylästä, mistä päärakennuskin on tuotu. Päärakennus tuotiin paikalle vuonna 1934. Sen jälkeen sinne on tuotu noin 20 rakennusta eri puolilta Ahvenanmaata.


title: Jan Karlsgården

text: Ennen vanhaan pihapiiri jaettiin perinteisesti mies- ja karjapihaan. Päärakennus, pihatupa, erilaiset yöpymiseen ja tavaroiden säilytykseen käytetyt aitat laskettiin miespihaan kuuluviksi. Karjapihaan taas kuuluivat talli, vaunuliiteri, navetta ja lampola ja sen lato ja ulkorakennukset. Tiloilla oli myös usein rakennuksia jotka eivät olleet pihapiirissä niin kuin sauna, paja, riihi ja mahdollinen venevaja.


title: Jan Karlsgården

text: Museossa järjestetään erilaisia toimintapäiviä joilla esitellään perinteisiä työtapoja ja entisajan elämää. 1940-luvulta lähtien on museossa pystytetty perinteeksi tullut juhannussalko. Vuosittain joulukuussa siellä järjestetään Ahvenanmaan suurimmat pikkujoulumarkkinat. Museorakennuksiin pääsee sisälle vain kesäaikana, muuten alueelle on vapaa pääsy ympäri vuoden.


title: The Late Late Show

text: The Late Late Show on Irlannin ja myös koko maailman pisimpään jatkunut keskusteluohjelma. Ohjelman juontaa Ryan Tubridy ja se näytetään suorana studioyleisön edessä kahden tunnin ajan perjantai-iltaisin kello 21:30 syyskuusta toukokuuhun. Ohjelma lähetetään RTÈ:n studio 4:stä, joka varattiin vuonna 1995 kyseistä ohjelmaa ja vuonna 1999 päättynyttä "Kenny Live" -ohjelmaa varten. "The Late Late Show'ta" näytettiin aikaisemmin lauantaisin.


title: The Late Late Show

text: Ensimmäinen ohjelma lähetettiin perjantaina 6. heinäkuuta 1962 kello 23:20. Tyyli on sittemmin pysynyt samana ja ohjelmassa nähdään musiikkiesityksiä, keskustellaan ja myös yleisö osallistuu väittelyyn. Ohjelma oli suurimmaksi osaksi RTÈ:n katsojatilastojen kärjessä neljänkymmenen vuoden ajan. Jotkut sosiologit ovat kiitelleet ohjelmaa siitä, että se tuo esille irlantilaisten asennetta monia aiheita kohtaan.


title: The Late Late Show

text: Artisteja, joiden ensimmäinen esiintyminen oli "The Late Late Show'ssa", ovat muun muassa Boyzone, The Boomtown Rats, Sinéad O'Connor ja U2.


title: Long Island

text: Long Island () on saari New Yorkin osavaltiossa Yhdysvalloissa. Saaren pinta-ala on 3 567 km² ja asukkaita on 7,536 miljoonaa. Long Island on 17. väkirikkain saari maailmassa, edellä Irlantia, Jamaikaa ja Hokkaidon saarta Japanissa.


title: Long Island

text: Nimensä mukaisesti saari on pitkänomainen: sen pituus New Yorkin kaupungin satamasta itäkärkeen on 190 kilometriä, mutta sen leveys pohjois-eteläsuunnassa vain kolmisenkymmentä kilometriä. Yli 2 000 as/km² asukastiheydellään se on nykyään jo kokonaisuudessaan varsin kaupunkimaista aluetta. Saari jakautuu neljään piirikuntaan. Näistä kaksi läntisintä, Brooklyn (Kingsin piirikunta) ja Queens (Queensin piirikunta) kuuluvat New Yorkin kaupunkiin. Ne ovat pinta-alaltaan hyvin pieniä ja erittäin tiheään asuttuja, yhteensä niissä asuu lähes kaksi kolmasosaa Long Islandin väestöstä. Niiden itäpuolella on suurempi Nassaun piirikunta, joka on New Yorkin läheistä esikaupunkia. Itäisin, Suffolkin piirikunta, käsittää suurimman osan saaren pinta-alasta ja on siten harvempaan asuttua, vaurasta lähiötä ja jopa maaseutua.


title: Long Island

text: Tavallisesti yhdysvaltalaiset tarkoittavat Long Islandista puhuttaessa ainoastaan varsinaisen New York Cityn ulkopuolisia alueita eli Nassaun ja Suffolkin piirikuntia. Brooklyniä ja Queensia ei pidetä varsinaisesti Long Islandin vaan nimenomaan New Yorkin kaupungin osina, mikä voi johtaa sekaannuksiin. Kaupungin ulkopuolisten Nassaun ja Suffolkin piirikuntien yhteenlaskettu väkiluku on silti lähes 2,8 miljoonaa.


title: Long Island

text: Long Islandilla on maine hyvin rikkaana ja turvallisena asuinalueena. Tilastojen mukaan Nassaun ja Suffolkin piirikunnat ovatkin tulotasoltaan Yhdysvaltain korkeimpia, ja rikollisuus on niissä kaikkein vähäisintä. Long Islandin väestö on monikulttuurista, ja neljänneksellä Nassaun ja Suffolkin asukkaista on italialaiset sukujuuret. Saarella toimii myös lukuisia yliopistoja ja korkeakouluja.


title: Long Island

text: Long Islandin saarella sijaitsee Calvertonin kansalliskalmisto, joka on Yhdysvaltain suurin.


title: Long Island

text: Saaren liikenne suuntautuu pääasiassa New Yorkiin, ja hyvin monet käyvät töissä Manhattanin saarella. Ennen Brooklyn Bridgen valmistumista 1883 kaikki liikenne Long Islandilta tapahtui vesiteitse. Tämän jälkeen rakennettiin rautatieyhteyksiä ja sittemmin maanteitä. Nykyään kasvanut väestö ja autojen suuri määrä ruuhkauttavat pahasti pitkän ja kapean saaren päätiet, ja tärkeimpään läpikulkutiehen viitataankin "maailman pisimpänä pysäköintialueena". Laivayhteydet pohjoiseen Connecticutiin ovat vähäisiä.


title: Long Island

text: Lentoliikenne on keskittynyt New Yorkin kaupungin sisällä Long Islandin länsipäähän. Queensissa sijaitsevat sekä John F. Kennedyn kansainvälinen lentoasema että LaGuardian lentoasema. Itäisellä saaren osalla sijaitsee nykyään ainoastaan yksi pienempi yleinen lentoasema. Lentämisen historiassa saari muistetaan siitä, että Charles Lindbergh aloitti kuuluisan yksinlentonsa Pariisiin Ranskaan 1927 lentokentältä läntisellä Long Islandilla.


title: Nicky Byrne

text: Nicholas Bernard James Adam Byrne (s. 9. lokakuuta 1978, Dublin, Irlanti) on Westlife-yhtyeen vanhin laulaja.


title: Nicky Byrne

text: Hänen vanhempansa ovat Yvonne ja Nicholas Byrne vanhempi, ja hänellä on kaksi sisarusta: vanhempi sisko Gillian ja nuorempi veli Adam.


title: Nicky Byrne

text: Ennen liittymistään Westlifeen Byrne yritti uraa jalkapalloilijana ja liittyi Leeds United AFC -joukkueen maalivahdiksi vuonna 1995. Hän oli samassa joukkueessa Damien Duffin kanssa St. Kevins Boys FC:ssa. Hän oli myös pelannut nuorten sarjassa kansallisella tasolla. Lopulta hän kuitenkin palasi Dubliniin, missä hänet valittiin Westlife-yhtyeeseen.


title: Nicky Byrne

text: Nicky Burne meni 5. elokuuta 2003 Wicklow’ssa naimisiin lapsuudenrakastettunsa Georgina Ahernin kanssa, joka on Irlannin taoiseachin eli pääministerin Bertie Ahernin vanhin tytär. Georgina synnytti kaksospojat 20. huhtikuuta 2007, jotka saivat nimekseen Rocco Bertie ja Jay Nicky. Kaksoset syntyivät keisarinleikkauksella kuusi viikkoa ennen laskettua aikaa.


title: Nicky Byrne

text: Vuonna 2016 Byrne edusti Irlantia Eurovision laulukilpailussa kappaleella "Sunlight". Kappale ei selviytynyt semifinaalissaan 10 parhaan joukkoon, ja täten karsiutui.


title: Chicopee

text: Chicopee on Yhdysvaltain kaupunki Hampdenin piirikunnassa, Massachusettsissa.


title: Chicopee

text: Chicopee asutettiin noin 1640, ja se oli vuoteen 1848 osa Springfieldiä. Virallisesti kaupunki perustettiin 18. huhtikuuta 1890. George Sylvester Taylorista tuli sen ensimmäinen pormestari 5. tammikuuta 1891.


title: Chicopee

text: United States Census Bureaun mukaan Chicopeen pinta-ala on 61,9 km², josta vettä on 4,31 %. Kaupunki sijaitsee Connecticutjoella ja sen pohjoisosan läpi virtaa Chicopeejoki.


title: Chicopee

text: Vuoden 2000 väestönlaskennan aikaan Chicopeen kaupungissa oli 54 653 asukasta, 23 117 taloutta ja 14 147 perhettä. Asukastiheys oli 922,7/km². Asukkaista 89,82 % oli valkoisia, 2,28 % afroamerikkalaisia, 0,20 % intiaaneja, 0,87 % aasialaisia, 0,10 % Tyynenmeren saarelaisia, 4,90 % muista roduista ja 1,84 % kahdesta tai useammasta rodusta. Espanjalais- tai latinalaisamerikkalaisperäisiä oli asukkaista 8,76 %.


title: Viktor Ujčík

text: Viktor Ujčík (s. 24. toukokuuta 1972 Jihlava, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän edustaa HC Vítkovicea.


title: Eric Moussambani

text: Eric Moussambani (s. 1978) on uimari Päiväntasaajan Guineasta.


title: Eric Moussambani

text: Moussambanin kuuluisin urheilusuoritus oli osallistuminen vuoden 2000 kesäolympialaisiin, jossa hän osallistui 100 m vapaauintiin. Hänen aikansa oli 1.52,72 minuuttia, joka oli yli kaksi kertaa enemmän kuin hänen kilpailijoillaan, ja jopa enemmän kuin 200 m maailmanennätysaika. Hänen aikansa oli olympiahistorian hitain 100 metrin uintiaika.


title: Eric Moussambani

text: Moussambani pääsi olympialaisiin täyttämättä mitään minimivaatimuksia, koska hänet valittiin erityismenettelyllä, jonka tarkoituksena oli kannustaa kehitysmaita, joilla ei ole kalliita harjoittelupaikkoja, osallistumaan kisaan. Alkuerissä hän voitti kaksi muuta arvontavoittajaa, mutta heistä kumpikin diskattiin varaslähdön takia.


title: Eric Moussambani

text: Varsinaisessa ottelussa Pieter van den Hoogenband rikkoi maailmanennätyksen ajalla 47,84 s. Moussambani puolestaan ui yleisön kannustamana yli kaksi kertaa hitaammin. Moussambanin omien sanojen mukaan "viimeiset 15 metriä olivat erittäin rankkoja."


title: Eric Moussambani

text: Ennen osallistumistaan olympialaisiin, Moussambani ei ollut koskaan edes nähnyt olympiakokoista 50 m allasta. Hän aloitti harjoittelun vain 8 kuukatta ennen kisoja, harjoitellen 20 m altaassa.


title: Eric Moussambani

text: Vuoden 2000 kisojen jälkeen Moussambanin uimakunto on parantunut huomattavasti, ja hänen paras aikansa on alle 57 sekuntia. Hän ei kuitenkaan päässyt osallistumaan vuoden 2004 kisoihin viisumiongelmien takia.


title: Eric Moussambani

text: Moussambani ei myöskään osallistunut vuoden 2008 olympialaisiin. Maaliskuussa 2012 hänet nimitettiin Päiväntasaajan Guinean uintijoukkueen valmentajaksi. Koulutukseltaan Muossambani on it-insinööri.


title: Mauri Luukkala

text: Mauri Luukkala (14. joulukuuta 1936 – 2. heinäkuuta 2002) oli suomalainen fyysikko.


title: Mauri Luukkala

text: Luukkala opiskeli fysiikkaa Turussa ja väitteli tohtoriksi vuonna 1966. Vuonna 1972 hänet nimitettiin Helsingin yliopiston fysiikan laitokselle perustettuun fysiikan professorin virkaan, joka keskittyi elektroniikkaan ja mittaustekniikkaan. Jonkin aikaa Luukkala toimi myös fysiikan laitoksen esimiehenä. Suomen fyysikkoseuran puheenjohtajana hän toimi vuosina 1975 – 1976. Vuonna 2001 hän jäi professorin virastaan eläkkeelle.


title: Mauri Luukkala

text: Fysiikan laitoksella Luukkala opetti elektroniikkaa useiden vuosien ajan. Hän kirjoitti luentojensa tueksi kirjan "Elektroniikka" (Limes ry 1995, ISBN 951-745-169-5).


title: Mauri Luukkala

text: Luukkala oli kokenut purjehtija ja muun muassa Espoon pursiseuran pitkäaikainen jäsen vuodesta 1973. Hän hukkui heinäkuussa 2002 Gotland Runt -avomeripurjehduskilpailussa tapahtuneessa onnettomuudessa toimiessaan Argon-veneen päällikkönä.


title: Kutná Hora

text: Kutná Hora () on kaupunki Tšekissä Keski-Böömin läänissä. Kaupungissa on 21 646 asukasta (2009).


title: Kutná Hora

text: Vuodesta 1995 lähtien Kutná Horan vanha kaupunki on kuulunut Unescon maailmanperintöluetteloon. Kohteeseen kuuluvat muun muassa gotiikkaa edustava viisilaivainen Pyhän Barbaran katedraali, jonka rakentaminen aloitettiin vuonna 1368, ja Neitsyt Marian katedraali Sedlecissä.


title: Kutná Hora

text: Kutná Hora perustettiin hopeakaivosten ympärille. Kaivoksia on ollut alueella ainakin 1200-luvun ensimmäiseltä puoliskolta asti. Kaupunki kehittyi nopeasti ja vuonna 1419 hussilaissotien alussa se oli Böömin toiseksi suurin ja merkittävin kaupunki pääkaupunki Prahan jälkeen. Kutná Hora oli myös useiden Böömin kuninkaiden suosiossa, ja ajoittain maata hallittiinkin Prahan sijasta Kutná Horasta käsin.


title: Kutná Hora

text: Vuonna 1420 keisari Sigismund teki Kutná Horasta tukikohdan epäonnistuneille hyökkäyksilleen taboriitteja vastaan. Jan Žižka valtasi kaupungin ja sotivien osapuolten väliaikaisen sovinnon jälkeen keisarilliset joukot polttivat kaupungin vuonna 1422 estääkseen sen joutumisen uudestaan taboriittien käsiin. Žižka otti kuitenkin Kutná Horan ja böömiläisten tuella kaupunki nousi uuteen kukoistuskauteen.


title: Kutná Hora

text: Uuden ajan alussa Kutná Hora koki joukon vastoinkäymisiä, jotka tuhosivat sen aseman. Vuonna 1541 rikkain hopeakaivoksista tulvi täyteen vettä ja muuttui käyttökelvottomaksi. Böömin kansannousussa Ferdinand I:stä vastaan kaupunki menetti kaikki etuutensa. Ruton toistuvat vierailut ja kolmikymmenvuotinen sota aiheuttivat lopullisesti kaupungin köyhtymisen, ja puolittaiset yritykset korjata kaivoksia sodan jälkeen epäonnistuivat. Köyhtynyt kaupunki tuhoutui lisäksi tulipalossa vuonna 1770. Kutná Horan viimeiset hopeakaivokset hylättiin 1700-luvun lopussa.


title: Naturalismi (ontologia)

text: Naturalismi (, luonto) tarkoittaa käsitystä, jonka mukaan luonto on kaikenkäsittävä eikä sen ulkopuolella ole mitään.


title: Naturalismi (ontologia)

text: Naturalismin muotoja ovat muun muassa fysikalismi, jonka alalajeja ovat reduktiivinen ja eliminatiivinen materialismi.


title: Naturalismi (ontologia)

text: Ihmistutkimuksessa naturalismin erästä äärimuotoa edustaa mekanistinen materialismi, jonka mukaan maailma on kone, jota hallitsevat kaiken tapahtumisen ennalta määräävät luonnonlait eli deterministiset luonnonlait. Todellisuus muodostuu vetovoimien ja voimakenttien hallitsemista aineellisista hiukkasista ja järjestelmistä. Näin ollen myös ihminen ja inhimillinen ajattelu ovat pelkkää ainetta ja energiaa. Tämä ajattelu johtaa johtopäätökseen, jonka mukaan ihmisellä ei ole vapaaksi tahdoksi luonnehdittavaa kykyä eikä ihmisillä siten ole myöskään omia valintoja eikä moraalista vastuuta.


title: Urho Ahonurho

text: Urho Uljas Ahonurho (15. elokuuta 1894 Loimaa – 19. maaliskuuta 1952, alkujaan "Urho Aho") oli suomalainen taidemaalari.


title: Urho Ahonurho

text: Ahonurho opiskeli Turun piirustuskoulussa ja työskenteli pääasiassa Loimaalla. Kesiään hän vietti usein Karkussa ja oli muun muassa Emil Danielssonin ateljeessa Pirunvuorella usein nähty vieras. Hän maalasi romanttissävyisesti voimakkain ja tummin värein. Aiheina olivat luonto ja vähäisemmässä määrin ihminen. Hän oli myös graafinen suunnittelija ja suunnitteli muun muassa etikettejä Loimaan oluttehtaan tuotteisiin.


title: Urho Ahonurho

text: Ahonurhon teoksia on muun muassa Turun, Tampereen ja Loimaan taidemuseoissa. Mommilan kirkon läheisyydessä sijaitsevalla hautausmaalla on sankarihaudat, jonka muistomerkki  on myös Ahonurhon teos.


title: Kulitsa

text: Kulitsa tai kulitša () on pyöreäksi muotoiltu hiivataikinasta valmistettu vehnänen, joka on kotoisin Venäjältä ja kuuluu ortodoksien pääsiäisperinteisiin.


title: Kulitsa

text: Kulitsan pintaan muodostellaan taikinasta kyrilliset kirjaimet ХВ - latinalaisittain HV, sanoista Hristos voskrese, 'Kristus on ylösnoussut'. Kirjainten ympärille painellaan rusinoita, jotka ovat kärsimyksen vertauskuva. Vaihtoehtoisesti XB-kuvio voidaan tehdä myös sokerikuorrutukseen. Kulitsaa syödään pääsiäisenä pashan kanssa.


title: Kulitsa

text: Samanmuotoista ja samalla reseptillä valmistettavaa leipää syödään monissa muissakin maissa, kuten Italiassa, mutta ortodoksiperinteistä poiketen jouluna ja uutena vuotena. Tällaista leipää kutsutaan panettoneksi.


title: Naritan kansainvälinen lentoasema

text: Naritan kansainvälinen lentoasema on kansainvälinen lentoasema Japanin pääkaupungin Tokion itäpuolella, Chiban prefektuurin Naritassa. Se on maan kansainvälisistä lentoasemista merkittävin: 50 prosenttia Japanin ulkomaanmatkustajista ja 60 prosenttia ulkomaanrahdista kulkee Naritan kautta. Lentoasema sijaitsee noin 60 kilometriä Tokiosta itään. Lentoaseman kautta matkusti 37 miljoonaa matkustajaa vuonna 2017.


title: Naritan kansainvälinen lentoasema

text:
Tammikuussa 2018 kentältä operoitiin seuraaviin kohteisiin.
Lentoasemalle on useita rautatieyhteyksiä, joita liikennöivät Keisei-rautatiet ja JR Higashi-Nihon. Linjat ovat:


title: Naritan kansainvälinen lentoasema

text: Junat pysähtyvät Naritan lentoaseman rautatieasemalla () ykkösterminaalissa, ja kakkosterminaalissa 2-terminaalin rautatieasemalla ().


title: Valtice

text: Valtice () on noin 3 000 asukkaan paikkakunta Tšekissä. Se sijaitsee Määrin eteläosassa. Valticessa sijaitsevat Keski-Euroopan vaikuttavimpiin kuuluvat barokkiajan rakennuksista.


title: Valtice

text: Valticen linnan suunnitteli itävaltainen arkkitehti Johann Bernhard Fischer von Erlach Liechtensteinin hallitsijan edustuspaikaksi 1700-luvun alkupuolella. Linnaa ympäröi englantilainen puisto ja Dianan temppeli (1812) sekä muita uusklassisia rakennuksia. Yhdessä Lednicen linnan kanssa Valtice muodostaa UNESCOn maailmanperintökohteen. Valtice ja Lednice on yhdistetty seitsemän kilometriä pitkällä lehmusbulevardilla.


title: Tiedon rajat

text: Tiedostettu tietämisemme voi olla kahta lajia: Tiedostamaton tietämisemme voi olla kahta lajia:Eräs selkeä rajoite sille, mitä voi tietää, tulee ihmisen aisteista. Koska aistit kuitenkin ovat rajallisia, voi ympäristöstä saada vain rajallisesti tietoa.


title: Tiedon rajat

text: Mielenkiintoista tässä on, että jotta ylipäätään tietäisin aistini, tulee minulla jo olla jokin käsitys aisteistani. Millä sitten voi perustella nämä aistini? Tietenkin vain aistihavainnoillani. Tämä on kehäpäättely, jonka varaan kaikki ihmisen empiiriset, mutta myös monet rationaaliset tietoväitteet rakentuvat.


title: Tiedon rajat

text: Vaikka meillä olisi rajaton päättelykyky, emme voi saada syötettä joka sisältäisi kaiken informaation. Jos meillä on rajallinen syöte, josta joudumme päättelemään, joudumme tekemään karkeistuksia. Pahimmassa tapauksessa saamastamme syötteestä puuttuu jotain niin olennaista, että olemme tuomittuja tekemään vääriä päätöksiä, jos oletamme, että päättelemme oikein.Edellä esitettyjen logiikan ja aistien lisäksi ajatteluamme rajoittaa muun muassa yleisen systeemiteorian kehittäjän Ludwig von Bertalanffyn mukaan:


title: Tiedon rajat

text: Evoluutiossa kaikista lajeista on kehittynyt sellaisia, että niillä on "riittävät" edellytykset jäädä henkiin ja säilyä. Ne saavat havaintoja ympäristöstään rajallisesti ja niiden käsitys ympäristöstään on siis rajallinen. Tämä rajallinen tieto muokkaa myös kyseisten lajien käsitystä ympäristöstään, maailmastaan.


title: Tiedon rajat

text: Kemia, esimerkiksi aivojen välittäjäaineiden puutteet johtavat aivojen toiminnan vakaviinkin häiriöihin, samoin erilaiset huumeet. Nukutusaineet kadottavat tietoisen ajattelun kokonaan ja alkoholi osin tai kokonaan.


title: Tiedon rajat

text: Ihmiselle muodostuu kuva jatkuvasta toiminnasta, kun kuvia näytetään 18 tai enemmän sekunnissa. Taistelukalalle kuvia pitää näyttää 30 kuvaa sekunnissa ennen kuin se "ymmärtää" kuvat jatkuvaksi toiminnaksi. Ihmisen näössä on merkittäviä eroja pystysuuntaisen (vallitseva) ja vaakasuuntaisen (heikompi) näkökyvyn välillä. Emme näe siis "täydellisesti" totuutta, vaan tietyn evoluution meille antaman rajallisen kyvyn mukaisesti.


title: Tiedon rajat

text: Ihmisen näkökyvyn rajallisuutta kuvaa myös se, että ihminen aistii silmillään erittäin pienen osan sähkömagnettisesta spektristä, taajuusalueen, jota kutsumme näkyvän valon alueeksi. Alue on sama, jolla auringon säteilyvoimakkuus on suurin.


title: Tiedon rajat

text: Mitä monipuolisemmat aistit ja tiedonkäsittelykyky (aivot) lajilla on, sitä monipuolisempi lajin käsitys ympäristöstään ja itsestään on.


title: Tiedon rajat

text: Joissakin intiaanikielissä (Hopi, Nootka) verbeistä puuttuu aikamuodot. Yleisesti indoeurooppalaiset kielet keskittyvät aikaan ja esimerkiksi Hopi- kieli merkitykseen (validity) tai Navaho- kieli toiminnan laatuun.


title: Tiedon rajat

text: Monien kulttuurien taiteet esittivät asioita tietyllä tavalla, koska niiden kulttuuri edellytti sitä, ei sen takia, että kyseisen kulttuurin taiteilijat eivät olisi osanneet maalata tai veistää "luonnonmukaisia" teoksia. Jopa sellaiset meille itsestään selvät asiat kuin rajaton tila, voima, aika ja liike ovat vain yhden kulttuurin käsityksiä. Ja käsitys näistä perusasioista vaikuttaa käsityksiimme maailmasta ja tieteestä. Länsimainen tiede näkee tai näki ihmisen keskeisesti ulkopuolisena havainnoijana, vaikka hän on olemassaoloon (maapallo) kuuluva osa.


title: Tiedon rajat

text: Suurina asioina tietoamme rajoittaa kulttuurimme ja teknologiamme yleinen taso. Kulttuuri ja teknologia kehittyvät aiempaan perustuen ja siinä mielessä aiemmat kulttuurit eivät ole voineet tietää tiettyjä empiriaa vaativia asioita, esimerkiksi sellaisia asioita, jotka vaativat kaukoputken, mikroskoopin tai tietokoneen olemassaoloa. Sama pätee tietysti tämän hetkiseen kulttuuriimme. Emme voi tietää sellaisia asioita, joita emme tiedä.


title: Tiedon rajat

text: Kulttuurin osana tietoamme rajoittaa merkittävästi myös usko. Jos asetamme itsellemme jotkut totuudet, joita emme kyseenalaista, jos siis uskomme, tietämyksemme rajoittuu omasta toiminnastamme johtuen.


title: Tiedon rajat

text: Edellä mainitut kemialliset, biologiset, kielelliset ja kulttuuriset yms. rajoitteet vaikuttavat siihen, mihin ihminen kiinnittää ja voi kiinnittää huomiota. Yleisesti em. ajattelun perusteella korostuu tieteen suhteellisuus kaikenlaisen absolutismin vastakohtana. Pahoja virheitä voidaan tehdä niin, että näitä erilaisia perusnäkemyksiä asetetaan vastakkain. Ne eivät ole vastakkaisia tai oikeita tai vääriä, vaan vain erilaisia.


title: Tiedon rajat

text: Kuitenkin: kaikkien tällä hetkellä elävien lajien (kulttuurien) käsitys totuudesta suhteessa tämän hetkiseen "todellisuuteen" on riittävästi oikea, koska ne ovat edelleen hengissä.


title: Divetymonoksidihuijaus

text: Divetymonoksidihuijaus () on huijaus, jolla demonstroidaan sitä, kuinka helposti puutteellinen tieteen tunteminen tai yksipuolinen analyysi voi aikaansaada vääriä pelkoja. Huijauksessa luetellaan ”divetymonoksidin” haitallisia ominaisuuksia ja vaaditaan sen käytön rajoittamista tai kieltämistä. Kyseessä on todellisuudessa veden toinen nimitys.


title: Divetymonoksidihuijaus

text: Huijaus perustui siihen, että divetymonoksidi on kemiallinen nimi vedelle (käytetään myös nimitystä divetyoksidi). Vesimolekyylin kemiallinen kaava on HO, jolloin kaksi vetyatomia liittyy happiatomiin. Etuliite "di" tarkoittaa kahta ja "mono" tarkoittaa yhtä. Kemian perusteet osaava tietää tämän kaiken ja hänen pitäisi osata tulkita, että "divetymonoksidi" tarkoittaa "kaksi vetyä, yksi happi". Vesi on amfolyytti, eli se voi toimia sekä happona että emäksenä.


title: Divetymonoksidihuijaus

text: Huijauksessa luetellaan pelkästään veden haitallisia ominaisuuksia, kuten eroosiota ja sen aiheuttamia kuolemia hukkumisen (veden hengittämisen) kautta. Lisäksi monoksidi-sana liitetään tavallisesti myrkkyihin, esimerkiksi häkään (hiilimonoksidi), ja se herättää helposti negatiivisen vaikutelman. Divetymonoksidin haitoista kertomisen jälkeen ihmisiltä kysytään usein mielipiteitä siihen, kuinka tätä selvästi vaarallista ainetta tulisi käsitellä.


title: Divetymonoksidihuijaus

text: Huijauksen keksivät ystävykset Eric Lechner, Lars Norpchen ja Matthew Kaufman vuonna 1989, ja huijaus sai mainetta Craig Jacksonin ansiosta vuonna 1994. Laajimmalle levinnyt julkisuus syntyi kuitenkin vasta vuonna 1997, kun 14-vuotias koulupoika Nathan Zohner keräsi kannanottoja "DHMO":n täyskieltoon osana koulunsa tiedeprojektia nimellä ""How Gullible Are We?"" (suom. "Kuinka hyväuskoisia me olemme?"). Myös "Penn ja Teller: Bullshit!" -show'ssa oli jakso DHMO:sta.


title: Divetymonoksidihuijaus

text: Joulukuussa 2010 raportoitiin, että vastaava huijaus oli onnistunut myös Yhdistyneiden kansakuntien ilmastokokouksessa Cancúnissa, Meksikossa: useat kokousedustajat olivat allekirjoittaneet vetoomuksen veden kieltämisestä.


title: Divetymonoksidihuijaus

text: Vuonna 2006 Louisvillessä Kentuckyssä David Karem asensi suihkulähteeseen varoituskyltin, jonka mukaan vesi sisälsi suuria pitoisuuksia vetyä. Tarkoituksena oli aikaansaada assosiaatioita vetypommiin.


title: Divetymonoksidihuijaus

text: Suomessa huijaus esiintyi myös vuoden 2011 eduskuntavaalien aikana eräässä vaalikoneessa, jossa kysyttiin divetymonoksidin käytön ja saatavuuden lain tiukentamista.


title: Divetymonoksidihuijaus

text: Craig Jacksonin alkuperäinen verkkoversio sisälsi seuraavat tiedot.


title: Pojat asialla

text:
Pojat asialla on suomalaisen rockyhtyeen Jussi & The Boysin livealbumi. Levy on äänitetty Tavastia-klubilla maaliskuun lopulla 1974. Äänittäjänä toimi Jouko Ahera.
Raimo Öystilän sivu


title: Suomen laulu

text: Suomen Laulu ja Suomen laulu tarkoittavat seuraavia:


title: Vampyyrivaarin tarinoita

text: Vampyyrivaarin tarinoita on Mauri Kunnaksen kirjoittama ja kuvittama lastenkirja, joka ilmestyi vuonna 1991. Apuna kirjoittamisessa toimi Tarja Kunnas.


title: Vampyyrivaarin tarinoita

text: Kirjassa kerrotaan vampyyrisuku von Drakkulasta ja muista kylän asukkaista. Vampyyrivaari pelottelee kylän asukkaita öisillä retkillään, mutta todellisuudessa vaari on harmiton. Hän ei ole ainoa, joka aiheuttaa kylässä sekasortoa. Mauno Marsu kylvää pelkoa täydenkuun aikaan ja salaperäinen koira ryöstää hattuja.


title: Vampyyrivaarin tarinoita

text: Vampyyrivaari saa käsiinsä jännittävän paperin, jonka hän arvelee olevan aarrekartta. Niinpä hän, Otto ja Igor lähtevät yöllä aartenetsintään.


title: Vampyyrivaarin tarinoita

text: Drakkulan perhe löytää hiilivarastostaan lohikäärmeen, jonka surullinen tarina saa heidät tarjoamaan vakituista yösijaa pannuhuoneestaan.


title: Vampyyrivaarin tarinoita

text: Alli Drakkula on tehnyt kalakeittoa, josta kukaan perheenjäsenistä ei pidä. Kaikki päättävät paeta salakäytävän kautta.


title: Vampyyrivaarin tarinoita

text: On perjantai ja kolmastoista päivä. Neiti Sipsu käyttäytyy hermostuneesti ja pelokkaasti. Kello kahdentoista aikaan hän on niin suunniltaan, ettei uskalla käydä nukkumaan. Niinpä hän lähtee huolissaan ulos etsimään etsimään vampyyrivaaria, joka ei ole ilmaantunut paikalle häntä pelottelemaan.


title: Vampyyrivaarin tarinoita

text: Pormestari Helsingiuksen äiti tulee vieraisille ja tutustuu vampyyrivaariin. Kaksikko kokee yöllä huimia tempauksia.


title: Vampyyrivaarin tarinoita

text: Alli Drakkula on leiponut munkkirinkilöitä ja vaarin tekee kovasti mieli syödä muutama. Salaa hän käykin napsimassa muutaman rinkilän, mutta jää lopulta kiinni.


title: Vampyyrivaarin tarinoita

text: Mauno Marsu muuttuu joka täydenkuun aikaan ihmissudeksi, joka terrorisoi koko kylää.


title: Vampyyrivaarin tarinoita

text: Kylässä kerrotaan hirmuisesta Baskerivillen koirasta, joka varastaa kaikilta nummen poikki kulkevilta hatut. Joukko rohkeita kyläläisiä päättää ottaa asiasta selvän ja napata hattuja pihistelevä koira.


title: Vampyyrivaarin tarinoita

text: Vaari lukee kirjasta lappalaisten taikarummuista ja päättää itse rakentaa samanlaisen.


title: Schengen

text: Schengen voi tarkoittaa seuraavia:


title: Kose

text: Kose (, ) on kunta Harjumaan maakunnassa, Virossa. Sen asukasluku on 7 196 (1.1.2018), pinta-ala 533 neliökilometriä ja asukastiheys 14 asukasta neliökilometrillä.


title: Kose

text: Kunta sijaitsee noin 40 kilometriä Tallinnasta kaakkoon valtatie 2:n varrella.


title: Kose

text: Kunta muodostuu Ardun, Habajan, Kosen, Kose-Uuemõisan ja Ravilan pienkauppaloista (alevik) sekä 58 kylästä (küla). Kunnan keskuspaikka on Kosen pienkauppala. Kunnan asema ei muuttunut vuoden 2017 kuntauudistuksessa.


title: Kose

text: Vuonna 2011 Kosen kunnassa oli 5 673 asukasta, joista 5 364 (94,6 %) oli virolaisia, 198 (3,5 %) venäläisiä ja 105 (1,9 %) muita kansallisuuksia.


title: Kose

text: "Kose", kuten monet muutkin Viron kunnannimet, on genetiivimuoto. "Kose" on suomennettuna "kosken".


title: Kose

text: Kose oli entisen Peräseinäjoen kunnan ystävyyskunta. Nyt se on Seinäjoen kaupungin ystävyyskunta. Tämän lisäksi se oli entisen Ristiinan kunnan (nykyään osa Mikkeliä) ystävyyskunta.


title: Ledley King

text: Ledley Brenton King (s. 12. lokakuuta 1980, Lontoo) on entinen englantilainen jalkapalloilija.. Hän toimii tällä hetkellä Valioliigan Tottenhamin lähettiläänä. Pelaajauralla hän oli joukkueensa kapteeni ja lukeutui myös Englannin maajoukkueen vakionimiin.


title: Ledley King

text: King pelasi yleensä keskuspuolustajana. Hän pystyi kuitenkin pelaamaan myös puolustavana keskikenttäpelaajana.


title: Ledley King

text: King liittyi Tottenhamin riveihin vuonna 1997. Hän on seuran oma kasvatti. Seuran edustusjoukkueessa hän debytoi 1. toukokuuta 1999 Liverpoolia vastaan. Urallaan King on yksi Tottenhamin tärkeimmistä pelaajista. Vuonna 2006 hän solmi seuran kanssa pitkän jatkosopimuksen. Uransa aikana Kingiä ovat vaivanneet lukuisat loukkaantumiset. 9. marraskuuta 2008 King pelasi uransa 250:n pelin Tottenhamille kaikki kilpailut mukaan laskien. Viimeisen sadan vuoden aikana Tottenhamissa on pystynyt samaan ennätykseen 56 muuta pelaajaa. Hän edusti Tottenhamin edustusjoukkuetta urallaan kaikkiaan 323 kertaa ja teki niissä 14 maalia. Hän voitti seurassa kaudella 2007-2008 Englannin liigacupin. Hän myös johdatti Tottenhamin ensimmäistä kertaa historiassa Mestarien liigaan kaudella 2009-2010.


title: Ledley King

text: Englannin maajoukkueessa King debytoi vuonna 2002. Hän ei onnistunut urallaan nousemaan vakituisesti joukkueen avauskokoonpanoon. King kuului Englannin joukkueeseen vuoden 2004 EM-kisoissa. Vuoden 2006 MM-kisat hän joutui jättämään väliin loukkaantumisen vuoksi. Fabio Capello kutsui Kingin maaliskuussa 2009 pitkästä aikaa Englannin jalkapallomaajoukkueeseen. Tottenhamin päävalmentaja Harry Redknapp ei ollut kuitenkaan lainkaan tyytyväinen Kingin maajoukkuekutsuun ja kutsui sitä hulluudeksi johtuen Kingin loukkaantumishistoriasta. King palasi takaisin Tottenhamiin ja kutsu peruuntui maajoukkueeseen. King kuului vielä Englannin maajoukkueeseen Vuoden 2010 maailmanmestaruuskilpailuissa. Kaikkiaan hän pelasi Englannin maajoukkueessa 21 kertaa.


title: Monoteismin leijonien prikaati

text: Monoteismin leijonien prikaati (arabiaksi "Saraya Usud al-Tawhid" ja englanniksi "Brigades of the Lions of Monotheism") on islamilainen järjestö, joka on ilmoittautunut useiden terrori-iskujen suorittajaksi.


title: Monoteismin leijonien prikaati

text: 14. syyskuuta 2004 järjestö sieppasi jordanialaisen kuorma-autonkuljettajan luvaten tappaa tämän kahden vuorokauden kuluessa, mikäli Abu-al-Shih -yhtiö ei lopeta polttoaineen kuljettamista Yhdysvaltain joukoille Irakiin. Kun yhtiön omistaja ilmoitti seuraavana päivänä lopettavansa kuljetukset, kuljettaja päästettiin vapaaksi.


title: Monoteismin leijonien prikaati

text: Se ilmoittautui Venäjän suurlähetystön neljän henkilön sieppaajaksi, jotka löydettiin myöhemmin kuolleina. Videofilmin mukaan surma olisi voinut tapahtua 13. kesäkuuta 2006.


title: Monoteismin leijonien prikaati

text: Paavi Benedictuksen kohua herättäneen lausunnon jälkeen järjestö hyökkäsi useisiin kirkkoihin länsirannalla palestiinalaisten itsehallintoalueella, joista suurin osa oli ortodoksisia.


title: Monoteismin leijonien prikaati

text: МИД России подтвердил гибель в Ираке российских дипломатов


title: Olavi Litmanen

text: Olavi Litmanen (s. 17. huhtikuuta 1945 Saari) on entinen suomalainen jalkapalloilija. Hän voitti Lahden Reippaan riveissä Suomen mestaruuden vuonna 1970 ja cup-mestaruuden vuosina 1964, 1972, 1973, 1974, ja 1978. Hän pelasi urallaan 5 A-maaottelua vuosina 1970–1972. Hän on Jari Litmasen isä.


title: Mika Aaltonen

text: Mika A. Aaltonen (s. 16. marraskuuta 1965 Turku) on suomalainen tulevaisuudentutkija ja entinen jalkapalloilija. Hän on ensimmäinen suomalainen, joka on tehnyt sopimuksen Italian Serie A:ssa pelaavan joukkueen kanssa.


title: Mika Aaltonen

text: Aaltonen teki sopimuksen italialaisen Interin kanssa sen jälkeen, kun hän oli tehnyt voittomaalin TPS:n voittaessa Interin UEFA Cupin vierasottelussa 1–0. Interissä hänen pelinsä jäivät kuitenkin yhteen harjoitusotteluun Neuvostoliiton jalkapallomaajoukkuetta vastaan. Inter vuokrasi Aaltosen ensin Sveitsiin AC Bellinzonaan ja sen jälkeen Bologna FC:hen. Hän pelasi vielä kauden Saksan 2. Bundesliigan Hertha Berlinissa ennen paluutaan kotimaahan.


title: Mika Aaltonen

text: Onnistunut peli maajoukkueessa Israelia vastaan vei Aaltosen vielä kaudeksi Israelin liigaan Hapoel Be'er Shevaan. Pelaajauransa hän päätti pelaamalla vuonna 1994 viisi ottelua Suomen mestaruuden voittaneessa Tampereen Pallo-Veikoissa.


title: Mika Aaltonen

text: Aaltonen opiskeli pelaamisen ohessa kotimaassa ja ulkomailla. Lopetettuaan uransa hän väitteli kauppatieteiden tohtoriksi Turun kauppakorkeakoulusta. Aaltonen on Aalto-yliopiston dosentti ja London School of Economicsin vanhempi tutkija. Hän on kirjoittanut useita kirjoja, muun muassa "Robustness" (2010).


title: Kari Ukkonen

text: Kari Ukkonen (s. 19. helmikuuta 1961 Kuopio) on suomalainen jalkapallovalmentaja ja entinen jalkapalloilija, joka on toiminut myös Suomen Palloliiton koulutuspäällikkönä.


title: Kari Ukkonen

text: Ukkonen oli ensimmäisiä todellisia suomalaisia jalkapalloammattilaisia. Hän kuului maajoukkueen vakiokalustoon yli kymmenen vuoden ajan. Hänen normaali pelipaikkansa oli keskikenttä, mutta Martti Kuusela peluutti häntä myös liberona maajoukkueessa.


title: Kari Ukkonen

text: Peliuransa loppuvaiheessa Belgiassa ja Ranskassa Ukkonen kävi valmentajakursseja, minkä lisäksi hän on suorittanut Uefan pro-lisenssin. Hän valmensi vuosina 2002–2003 Suomen alle 21-vuotiaiden maajoukkuetta. Seuratasolla Ukkonen valmensi vuodesta 2004 lähtien Turun Palloseuran Veikkausliigajoukkuetta, kunnes hänet korvattiin kauden 2006 päätteeksi Mixu Paatelaisella.


title: Kari Ukkonen

text: Ukkonen valittiin tammikuusta 2008 lähtien seuraamaan Suomen Palloliiton koulutuspäällikkö Sixten Boströmiä, joka siirtyi Ruotsin pääsarjassa pelaavan Örebro SK:n päävalmentajaksi.


title: Erkka Petäjä

text: Erkka Petäjä (s. 13. helmikuuta 1964 Turku) on entinen suomalainen jalkapalloilija, joka päätti pelaajauransa kauden 1997 jälkeen. Pelipaikaltaan hän oli puolustaja.


title: Erkka Petäjä

text: Suomen Palloliitto valitsi Petäjän Gladiaattoriksi 2007.


title: Erkka Petäjä

text: Petäjä aloitti pelaajauransa TPS:n riveissä. Hän pelasi suurimman osan urastaan Ruotsissa, kunnes palasi kahdeksi kaudeksi Turkuun edustamaan liigaan noussutta FC Interiä.


title: Erkka Petäjä

text: Petäjä oli maajoukkueessa kantavia voimia vuosikymmenen ajan. Hän pelasi urallaan yhteensä 84 miesten A-maaottelua, jolla hän on tilastossa kuudennella tilalla. Petäjä on pelannut eniten otteluita Suomen maajoukkueessa tekemättä yhtään maalia. Tosin karsintapelissä Ruotsia vastaan Tukholmassa 1993 Petäjän keskitys näytti menevän suoraan Ruotsin maaliin koskematta keneenkään, mutta maali merkittiin kuitenkin Jari Litmaselle.


title: Ilkka Mäkelä

text: Ilkka Mäkelä (s. 25. kesäkuuta 1963 Elimäki) on suomalainen jalkapallovalmentaja ja entinen jalkapalloilija. Hän toimii Ykkösessä pelaavan Mikkelin Palloilijoiden päävalmentajana.


title: Ilkka Mäkelä

text: Mäkelä syntyi Elimäellä, mutta muutti jo 2-vuotiaana Mikkeliin. Jalkapallo-oppinsa hän sai Mikkelin Palloilijoissa, jonka edustusjoukkueessa hän pelasi 11 vuotta. Uransa alussa hän pelasi hyökkääjänä, mutta siirtyi myöhemmin puolustajaksi. Mäkelä ehti edustaa pitkällä urallaan useita joukkueita Suomessa. Hän päätti aktiiviuransa vuonna 2000 FC Lahden riveissä. Pitkän uransa aikana Mäkelän tilille kertyi yhteensä 440 pääsarjaottelua, jolla hän on kaikkien aikojen tilastossa toisena Rami Niemisen jälkeen.


title: Ilkka Mäkelä

text: Suomen maajoukkueessa Mäkelä pelasi kahdessatoista ottelussa.


title: Ilkka Mäkelä

text: Mäkelä opiskeli peliuran ohella valmentajaksi Jyväskylän yliopistossa ja hän toimi Juha Malisen apuvalmentajana MyPassa vuosina 2001–2003. Vaikka hän ei varsinaisesti enää peliuraansa jatkanutkaan, hän esiintyi jokaisella näistä kausista muutamassa ottelussa vaihtopelaajana. Tämän jälkeen hän toimi MyPan päävalmentajana vuodesta 2004 alkaen elokuuhun 2007 saakka. Mäkelä johdatti seuran sen ensimmäiseen Suomen mestaruuteen vuonna 2005.


title: Ilkka Mäkelä

text: Kaudeksi 2008 Mäkelä siirtyi FC Lahden päävalmentajaksi. Heti avauskaudellaan Mäkelä johdatti seuran sen historian ensimmäiseen mitalisijaan sijoittumalla kolmanneksi. Jo talvikaudella joukkue oli liigacupissa välierissä. Kaudella 2010 Lahti kuitenkin vajosi putoamiskamppailuun ja jäi lopulta sarjajumboksi. Suora putoaminen sinetöityi päätöskierroksella Lahden menetettyä 0–2-johtoasemansa TPS:n vieraana. FC Lahti ilmoitti putoamisen varmistuttua etsivänsä uutta päävalmentajaa.


title: Ilkka Mäkelä

text: Joulukuussa 2010 Mäkelä allekirjoitti kolmivuotisen sopimuksen Palloliiton kanssa alle 15-, 16- ja 17-vuotiaiden maajoukkueiden valmennustehtävistä. Hänen työnkuvaansa kuuluu myös nuorten jalkapallon kehitystyö ja aluevalmennuksen koordinointi.


title: Ilkka Mäkelä

text: Vuoden 2015 alussa Mäkelä palasi Mikkelin Palloilijoiden palvelukseen päävalmentajaksi ja toiminnanjohtajaksi. Kaudeksi 2015 Ykköseen noussut MP ei onnistunut Mäkelän johdolla säilyttämään sarjapaikkaansa, vaan kausi päättyi pettymykseen ja putoamiseen takaisin Kakkoseen.


title: Marko Myyry

text: Marko Olavi Myyry (15. marraskuuta 1967 Kerava) on suomalainen entinen jalkapalloilija. Pelipaikaltaan hän oli keskikenttäpelaaja.


title: Marko Myyry

text: Myyry muistetaan erityisesti pienestä koostaan, ollen vain 161 senttimetriä pitkä. Hän siirtyi vuonna yhdessä isoveljensä Mika Myyryn kanssa 1986 kasvattajaseurastaan Keravan Pallosta Valkeakosken Hakaan, jonka valmentajana toimi hänen junioriaikojensa valmentaja Jukka Vakkila. Myyry siirtyi ulkomaille jo alle 20-vuotiaana ja loi uransa Saksassa ja Belgiassa. Siirto Saksan kakkosliigan SV Meppeniin aukaisi hänelle portit myös maajoukkueeseen, jossa hän pelasi 60 ottelua. Meppenistä hän siirtyi kolmeksi kaudeksi belgialaiseen KSC Lokereniin. Sieltä palattuaan hän edusti SV Meppeniä vielä seitsemän kauden ajan seuran vajotessa sarjassa alaspäin amatöörisarjoihin asti.


title: Marko Myyry

text: Myyry päätti uransa Blau-Weiß Dörpenin pikkuseurassa, jonka pelaajavalmentajana hän toimi.


title: Jani Viander

text: Jani Klaus Viander (s. 18. elokuuta 1975 Tuusula) on suomalainen entinen jalkapalloilija. Pelipaikaltaan hän oli maalivahti. Nykyisin hän toimii englantilaisen Brentfordin nuorisoakatemiassa maalivahtivalmentajana.


title: Jani Viander

text: Viander teki ensiesiintymisensä Veikkausliigassa kaudella 1994 FinnPassa. Tämän jälkeen hän edusti liigassa myös Ilvestä, FF Jaroa ja FC Jazzia ennen siirtymistään Belgiaan KV Kortrijkiin 1997. Hän palasi sieltä kaudeksi 1998 Suomeen, Helsingin Jalkapalloklubiin, jossa hän pääsi pelaamaan myös Mestarien liigaa. HJK:ta Viander edusti neljä kautta ennen kuin hänet lainattiin Boltoniin 2001. Boltonissa peliaikaa ei kuitenkaan tullut. Hän edusti seuraa kuitenkin vain yhdessä FA Cupin ottelussa.


title: Jani Viander

text: Myöhemmin Viander sai pysyvän siirron Englantiin, Stokeen. Siirtosummana oli 100 000 puntaa. Peliaikaa ei kuitenkaan Stokessakaan tullut. Hän kävi siten vuonna 2003 lainalla Tanskan liigassa FC Midtjyllandissa. Kesällä 2003 Viander jätti Stoken, minkä jälkeen hän kävi testissä Crystal Palacessa ja Lutonissa sekä hänellä oli Plymouthin kanssa kuukauden sopimus. Tammikuussa 2004 Viander käväisi myös Brentfordin joukkueessa. Kevään 2004 Viander edusti myös Israelin liigan SC Ashdodia, jonka riveissä hänelle kertyi 15 liigaottelua. Syksyn 2004 Viander puolestaan vietti Kyproksella Aris Limassolin joukkueessa.


title: Jani Viander

text: Joulukuussa 2004 Vianderin ilmoitettiin palaavan kaudeksi 2005 takaisin Suomeen. Tällä kertaa seurana olisi Rovaniemen Palloseura. Viander ei kuitenkaan viihtynyt Rovaniemellä kautta pidempää, sillä se päättyi joukkueen putoamiseen Veikkausliigasta. Viander harjoitteli tämän jälkeen talven Leyton Orientin joukkueessa ennen siirtymistään kaudeksi 2006 takaisin FF Jaroon. Kaudeksi 2007 Viander vaihtoi jälleen joukkuetta, tällä kertaa AC Ouluun. Vianderin osalta kausi päättyi jälleen pettymykseen, kun AC Oulu putosi liigasta. Kaudeksi 2008 Viander palasi HJK:iin, jossa hän joutui tyytymään kakkosmaalivahdin rooliin Ville Wallénin takana. Hän lopetti uransa kauden 2010 jälkeen.


title: Jani Viander

text: Maajoukkueessa Viander pelasi 13 ottelua.


title: Axis: Bold as Love

text: Axis: Bold as Love on The Jimi Hendrix Experience -yhtyeen toinen albumi. Se julkaistiin Isossa-Britanniassa vuoden 1967 lopulla. Yhdysvalloissa se julkaistiin seuraavan vuoden puolella.


title: Axis: Bold as Love

text: Albumia pidetään yleisesti klassikkona, vaikka se onkin jäänyt vähemmälle huomiolle kuin "Are You Experienced" ja "Electric Ladyland". Albumin tunnetuin kappale on herkkä balladi "Little Wing", jonka esimerkiksi Stevie Ray Vaughan ja Eric Clapton ovat versioineet. Myös kappale "Little Miss Lover" on mainitsemisen arvoinen funk rockin edelläkävijänä. "Spanish Castle Magic" vakiintui Hendrixin konserttiohjelmiston osaksi.


title: Axis: Bold as Love

text: Jazzahtavan "Up from the Skies" kappaleen sanat kertovat ulkoavaruuden asukista, joka on käynyt maapallolla jääkaudella, ja on tullut katselemaan, miten paikka on muuttunut sen jälkeen. Kappale julkaistiin singlenä, mutta se ei pärjännyt levylistoilla.


title: Axis: Bold as Love

text: Levyn viimeistelyvaiheessa Hendrix unohti A-puolen masternauhat taksiin, eikä niitä enää löytynyt. Koko A-puoli piti miksata nopeasti uudestaan.


title: Axis: Bold as Love

text: Levyn ensimmäisessä kappaleessa Mitch Mitchell esittää Paul Carusoa, joka on Hendrixin ystävä. Carusoe soittaa Hendrixin keskeneräisellä levyllä huuliharppua kappaleessa "My Friend". Caruso ja Hendrix puhuivat usein lentävistä lautasista, joista myös kyseisellä raidalla puhutaan.


title: Axis: Bold as Love

text: Levyn nimiraidan lopussa sanotaan olevan ensimmäinen stereona tehty flanger-efekti, joka kuulostaa suihkukoneen ääneltä. Se on tehty manuaalisesti laittamalla kaksi nauhuria, joissa on sama sisältö, pyörimään hieman eri aikaan ja viiveellä tulevaa nauhaa on tökitty kynällä (flanger-efekti on manipuloitu viive).


title: Axis: Bold as Love

text: Basisti Redding soittaa levyllä monissa raidoissa kahdeksankielistä bassoa. Hendrix soittaa "If 6 was 9" kappaleessa halpaa intialaista huilua. Kappaleen nimi liittyy Hendrixin numerologiaa kohtaan tuntemaan kiinnostukseen. Hän kertoi uskovansa, että jumalan kadonneessa nimessä on yhdeksän kirjainta.Kaikki kappaleet Jimi Hendrixin tekemiä paitsi kymmenes raita, joka on basisti Noel Reddingin sävellys. Redding myös laulaa kyseisen kappaleen.


title: Raphael (sarjakuvahahmo)

text: Raphael, tunnetaan myös nimellä Rafaello, on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa. Raphaelin tunnistaa punaisesta naamiosta ja hän käyttää aseenaan kahta saita.


title: Raphael (sarjakuvahahmo)

text: Raphaelia pidetään aggressiivisena, huonotuulisena, synkkämielisenä ja kapinallisena. Hän käyttäytyy usein epäsosiaalisesti. Raphael on kuitenkin nelikon teknisesti vahvin ja paras taistelija, mutta usein pilaa kykynsä liiallisella äkkipikaisuudellaan. Hänellä on myös usen riitaa Leonardon kanssa koska molemmat ovat vanhimmat veljekset ja kilpailevat johtajuudesta, hän ei ole kuitenkaan pohjimmiltaan vihamielinen veljileen. Raphael voi toimia sekä tarinan sankarina että konnana. Hän on veljeksistä toiseksi vanhin.


title: Raphael (sarjakuvahahmo)

text: Miragen alkuperäisissä sarjakuvissa Raphael oli väkivaltaisin kilpikonnista, ja hänellä oli taipumuksena raivostua ajoittain. Raphael saattoi myös lähteä mitään sanomatta takaa-ajaamaan roistoa omin päin, jota hän kuitenkin katuu jälkeenpäin. Raphaelilla on huumorintajua, joka osoittautui enemmän kyyniseksi ja sarkastiseksi. Ajan mittaan Raphaelin asenne alkoi kuitenkin pehmetä, eikä hän enää kovin usein kyseenalaistanut Leonardon johtajuutta. Raphaelin tunnistaa punaisesta naamiosta.


title: Raphael (sarjakuvahahmo)

text: Mestari Tikku opetti Raphaelin, kuten muutkin Turtlesit, yhtä tehtävää varten - kostamaan Tikun isännän Hamato Yoshin kuoleman. He onnistuivat tehtävässään, kun Donatello tappoi Silppurin Kranaatilla. Sittemmin Tikku antoi heille vapaat kädet, sillä heille asetettu tehtävä oli suoritettu. Tikku kuitenkin katosi ja Raphael yhdessä muiden Turtlesien kanssa löysivät johtolankoja seuraamalla tiensä erääseen rakennukseen, jossa he joutuivat vahingossa teleportaamisen myötä D'Hoonib-planeetalle, jossa Turtlesit tapasivat Fugitoidin. He päättivät auttaa Liittovaltion ja Triceratonien jahtaamaa robottia. Turtlesit yrittivät paeta molempien joukkoja samalla tuskaillen vieraalle planeetalle joutumistaan, ja sitä, etteivät tienneet miten pääsisivät takaisin kotiplanetalleen Maahan.


title: Raphael (sarjakuvahahmo)

text: Triceratonit onnistuivat lopulta ampumaan heidän pakoaluksensa alas ja saivat siepattua Fugitoidin. Turtlesit seurasivat sieppaajia heidän bunkkeriinsa, joka osoittautui avaruusalukseksi. Alus vei heidät eräälle asteroidille, jonne oli rakennettu Triceratonien yhteiskunta. Alus laskeutui Rebublic Centraliin, jossa sotilaat veivät Fugitoidin heidän johtajalleen Zanramonille. Pian sotilaat ilmoittivat löytäneensä neljä tunkeilijaa, jotka olivat kuolla happikatoon. Fugitoidi tunnisti heidät ystävikseen, jolloin Zanramon käski viedä heidät vankilaan. Seuraavana päivänä Turtlesit joutuvat osallistumaan gladiaattoriturnaukseen, jossa he joutuivat taistelemaan neljää Triceratonia Mixx Troloa, Xoite Damazia, Daz Ublemia ja Monza Ramia vastaan. Taisaisen kamppailun päätteeksi he loikkasivat Michelangelon avustuksella areenan yllä lentävään alukseen, jolla he syöksyivät kohti Zanramonin katsomoaitiota ja ottivat hänet panttivangiksi. Turtlesit pakottivat Zanramonin kertomaan nopeimman reitin ulos. Zanramon johdatti Turtlesit ansaan, mutta joutui ammutuksi. Samassa Tricetonien sotilaat piirittivät Turtlesit ja Fugitoidin, mutta samassa he teleportautuivat takaisin Maahan ja Utromien rakennukseen, josta he alun perin joutuivat siirretyksi toiselle planeetalle.


title: Raphael (sarjakuvahahmo)

text: Pian kaikki heräävät ja Triceratonit huomaavat olevansa tuntemattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit kuitenkin onnistuvat kukistamaan taistelun päätteeksi paikalle teleportauksen myötä saapuneet Triceratonien sotilaat. Samassa Tikku ilmaantuu Turtlesien iloksi paikalle ja kertoo tarinansa kuinka hän päätyi rakennukseen. Pian sen jälkeen Yhdysvaltain armeija tunkeutuu Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Korjauksen valmistuttua kaikki Utromit ja Turtlesit menivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes he rakennuksen itsetuhovaroituksen kuultuaan perääntyivät.


title: Raphael (sarjakuvahahmo)

text: Image jatkoi Miragen sarjakuvien tarinaa, jossa Raphaelin naama haavoittui räjähdyksessä. Tapauksen jälkeen hän piti Casey Jonesin naamiota pitkän aikaa, kunnes päätti käyttää vain silmälappua. Raphael käytti myös jonkun aikaa Silppurin haarniskaa yrittäessään hallita mafiaa psykologisesti. Hän sattui vahingossa kävelemään jalkaklaanin ja mafian väliseen ristituleen, jotka jahtasivat Raphaelia Silppurin vanhaan pajaan. Paikalla hän takoi uudenlaisen Silppurin haarniskan, jolla Raphael esitti olevansa heidän vanha arkkivihollinen. Hän onnistui voittamaan molemmat ryhmät ja sai hetken aikaa johtaa jalkaklaania.


title: Raphael (sarjakuvahahmo)

text: Archie Comics sovelsi 1980-luvun animaatiosarjan sarjakuvaansa ja esitteli Raphaelin, joka oli luonteeltaan hyvin samankaltainen kuin animaatiossa. Hänellä oli hetkellisesti salainen alter ego, ja hän pukeutui ihonmyötäiseen, mustaan asuun. Samaan aikaan Raphaelilla oli antropomorfinen tyttöystävä, joka oli myös ninja.


title: Raphael (sarjakuvahahmo)

text: Vuonna 2011 uudistetussa Turtles-sarjakuvissa Raphael oli yksi neljästä koe-eläimestä Baxter Stockmanin johtamassa biotekniikka yhtiössä. Hän ja kolme muuta kilpikonnaa olivat tarkoituksena olla ensimmäiset supersotilas projektin kokeilut. April nimesi hänet vielä akvaariossa ollessaan Raphaeliksi. He joutuivat ryöstettäväksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä Raphaelin, jonka Tikku onnistui pelastamaan. Hän putosi kadulle. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa loput kilpikonnista selviytyivät ja muuttuivat mönjän myötä eläin hybrideiksi. Kahdeksantoista kuukautta myöhemmin Raphael oli kuljeksinut kadulla muistamatta menneisyydestään mitään. Eräänä iltana hän sattui kuulemaan huutoa talosta, jossa oli menossa tappelu. Paikalle saapuessaan Raphael pelasti Casey Jonesin humalassa olleelta isältään, joka oli lyönyt poikaansa. Kaksikko ystävystyi ja lähti yhdessä kiertelemään New Yorkin kaduilla hakkaamassa roistoja ja tutuessaan enemmän toisiinsa.


title: Raphael (sarjakuvahahmo)

text: Raphael on sarjakuvan lisäksi esiintynyt animaatioissa, joissa hänestä on tehty kahdenlaisia versioita.


title: Raphael (sarjakuvahahmo)

text: Raphaelin ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi Rob Paulsen, lukuun ottamatta sarjan viimeistä kautta, jossa Paulsenin korvasi Michael Gough. Suomeksi dubatuissa versioissa häntä näytteli Tom Wentzel. Raphaelin luonne muutettiin sarjakuvien vihaisesta ja huonotuulisesta hahmosta sarkastiseen viisastelijaan. Hän ja Michelangelo olivat sarjan viihdyttäjät, ja usein Raphael myös kertoi vitsejä Michelangelosta. Myös Raphaelin ystävyyssuhde muihin kilpikonniin oli erilainen sarjakuvaan nähden, sillä hän harvemmin kinasteli heidän kanssaan, eikä myöskään yrittänyt kilpailla Leonardon kanssa johtajuudesta.


title: Raphael (sarjakuvahahmo)

text: Raphaelin toinen uudelleenkäynnistys animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Frank Frankson, suomenkielisessä versiossa kausilla 1-2 Pauli Virta ja myöhemmin kausilla 3-7 Pasi Ruohonen. Hahmo oli synkkä, äkäinen ja sarkastinen, mutta ei yhtä väkivaltainen, kuin alkuperäisissä sarjakuvissa. Hän oli kuitenkin yleensä se joka ensimmäisenä menettää hermonsa taistelun aikana ja usein hakeutuu taisteluihin, jossa hän on altavastaajana. Raphael puhuu Brooklynin murteella, jota käytettiin ensi kerran 1990-luvun elokuvissa. Hän riitelee usein Leonardon ja Michelangelon kanssa, vaikka he ovat veljekset. Michelangelo saa usein Raphaelin ärsyyntymään ärsyttämällä häntä tahallaan. Leonardo puolestaan käy Raphaelin hermoille, koska hän on katkera Mestari Tikun valitessa Leonardon johtajaksi. Molemmat kilpailivat johtajuudesta, koska he olivat veljesnelikon vanhimmat. Raphael myös oletti johtajan olevan paras ja rohkein taistelija. Casey Jones on usein mainittu olevan hänen paras kaverinsa, sillä molemmat ovat osittain samankaltaisia, kun he suuttuvat.


title: Raphael (sarjakuvahahmo)

text: Kun Leonardo haavoittuu vakavasti, Raphael, Michelangelo, Donatello, Tikku, April ja Casey vievät tämän toipumaan Caseyn isoäidin vanhalle tilalle. Raphael yritti pitää tunteensa kurissa sanoen, ettei tätä haittaisi vaikka Leonardo kuolisi. Tästä huolimatta Raphael antoi kyynelten virrata ja muisteli, kuinka hän ja Leonardo olivat nuorina törmänneet viemärialligaattoriin, jonka kimppuun Raphael oli suin päin käynyt. Leonardo oli pelastanut tämän painamalla alligaattorin unipistettä ja peto oli nukahtanut.


title: Raphael (sarjakuvahahmo)

text: Raphael esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Sean Astin. Suomenkielisenä äänenä Henri Piispanen. Raphael käyttää aseinaan kahta saita. Hän on Turtles nelikon kovin harjoittelija, mutta äkkipikaisin, jonka vuoksi hän aiheuttaa ongelmia tehtävien aikana. Hänen lemmikkikilpikonnansa Spike on ainut, jota kohtaan hän näyttää tunteellisemman puolensa. Mutta toisella kaudella Spike mutatoituu Slashiksi ja yrittää saada Raphaelin elämään siinä uskossa että äkkipikaisuus ja aggressiviisuus olisivat tälle ainoat oikeat voimavarat. Slash myös halveksi Raphaelin veljiä ja ystäviä, mutta Raphael vastusti hänen aikeitaan tuhota nämä.


title: Raphael (sarjakuvahahmo)

text: Ensimmäisessä vuonna 1990 julkaistussa elokuvassa Raphael puhuu kovismaisella New Yorkin alemman itäisen puolen aksentilla, jonka tapaista murretta on käytetty myöhemmissä sarjoissa ja elokuvissa. Hänellä oli hyvin paljon samanlaisia piirteitä kuin sarjakuvissa, kuten lyhyt pinna, rumat puheet, sekä useat verbaaliset riidanhaastot Leonardon kanssa. Raphael on myös elokuvassa ensimmäinen joka tapaa ihmisliittolaiset April O'Nealin ja Casey Jonesin; Caseyn hän tapaa haastaessaan riitaa tämän käytäydyttyä yliaggresiivisesti käsilaukkuvarkaiden kanssa, ja Aprilin pelastaessaan tämän Jalkaklaanin väijytykseltä.Elokuvan puolessavälissä hän loukkaantuu pahasti jouduttuaan Jalkaklaanin väijymäksi, joka puolestaan tapahtui sarjakuvissa Leonardolle. Tämän myötä Raphael on hetken aikaa poissa, kunnes palaa elokuvan loppuun taistelemaan Silppuria vastaan muiden Turtlesien kanssa. Raphael oli myös ensimmäinen joka laski aseensa Silppurin käskystä pelastaakseen Leonardon, osoittaen perheensä olevan etusijalla. Hahmon äänenä toimi Josh Pais.


title: Raphael (sarjakuvahahmo)

text: Neljännessä elokuvassa Raphael on turhautunut ja käyttäytyy liian aggressiivisesti toimiessaan öisin "Yövalvoja"-nimisenä antisankarina, kun Leonardo oli vuosia sitten matkannut Tikun käskystä harjoittelemaan Etelä-Amerikkaan. Palatessaan takaisin hän tapaa myöhemmin illalla Yövalvojan, mutta ei tiedä sen olevan Raphael. Kaksikko tappelee hetken keskenään, kunnes Leonardo lyö Raphaelia kypärään, joka lentää tämän päästä. Leonardon huomatessa tämän hän alkaa saarnata Raphaelille, joka hermostuu entistä enemmän ja purkaa raivonsa tappeluun Leonardoa vastaan. Hän saa Leonardon kumoon ja on juuri iskemässä veljeään sailla naamaan, kunnes huomaa Leonardon tuijotuksen tajutessaan olleen raivon vallassa. Raphael päättää juosta paikalta pois, jolloin muinaiset sotakenraalit sieppaavat Leonardon mukaansa. Hän yrittää pelastaa veljensä mutta ei ehdi sieppaajien perään, jotka pakenevat pakoautolla. Raphael palaa kotiin järkyttyneenä ja kertoo tapahtuneen Mestari Tikulle. Hän myöntää samalla Tikulle olleensa kateellinen Leonardolle, koska oletti hänen olevan Tikun suosikki. Tikku kuitenkin kertoo Raphaelille, että hän pitää kaikkia lapsiaan suosikkeina, vaikka senseinä Tikku on pitänyt Leonardoa parhaana. Tikku kertoo Raphaelille tämän omaavan myös hyviä johtajan ominaisuuksia, kuten intohimoa, vahvuutta ja uskollisuutta, mutta useiden raivon puuskien vuoksi häntä ei ole kelpuutettu johtajaksi.


title: Raphael (sarjakuvahahmo)

text: Lopuksi Raphael johdattaa yhdessä Donatellon, Michelangelon, Tikun, Aprilin ja Caseyn kanssa Leonardon pelastusryhmää taistellen itsensä läpi useiden ninjojen ja sotakenraalien läpi. Raphael myös hyväksyy Leonardon johtajuuden vapauttaessaan veljensä vankeudesta. Raphaelin äänenä toimi Nolan North. Suomenkielisessä versiossa hänen äänenään oli jo 2003-luvun animaatiosarjasta tuttu Pasi Ruohonen.


title: Raphael (sarjakuvahahmo)

text: Vuoden 2014 Teenage Mutant Ninja Turtles -elokuvassa Raphael on ryhmänsä äkkipikaisin, isokokoisin ja toiseksi vanhin kilpikonna. Hän käyttää aseinaan kahta saita. Raphael oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja antoi Raphaelille aseiksi sait, koska ne kuvastavat hänen äkkipikaista ja kärkästä luonnetta. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeet. Hahmoa näytteli motion capturena Alan Ritchson, joka vastasi myös hahmon äänestä.


title: Rami Nieminen

text: Rami Nieminen (s. 25. helmikuuta 1966 Tampere) on entinen suomalainen jalkapalloilija. Hän on pelannut eniten otteluita Suomen pääsarjatasolla. Nieminen esiintyi vuosina 1985–2004 yhteensä 459 pääsarjaottelussa tehden niissä 53 maalia. Hän pelasi vuosina 1993–1996 14 A-maaottelua. PPT:n ja FC Jazzin lisäksi Nieminen edusti pääsarjassa Hakaa sekä FC Jokereita.


title: Rami Nieminen

text: Hän pelasi suurimman osan urastaan puolustajana, mutta usealla valmentajalla oli tapana nostaa Nieminen hyökkääjäksi joukkueen ollessa tappiolla. Tämä johtui hänen poikkeuksellisen hyvistä pääpelitaidoistaan.


title: Rami Nieminen

text: Rami Nieminen päätti pitkän uransa vuonna 2004 ja toimi kauden 2005 Porin Palloilijoiden managerina. Vuonna 2006 hän palasi kuitenkin vielä pelikentille managerin toimen ohessa.


title: Rami Nieminen

text: Myös Rami Niemisen kaksi veljeä Petri ja Marko Nieminen ovat entisiä pääsarjatason jalkapalloilijoita.


title: Electric Ladyland

text: Electric Ladyland on The Jimi Hendrix Experience -yhtyeen kolmas ja viimeinen albumi, joka julkaistiin syyskuussa 1968. Se nousi Yhdysvalloissa albumilistan ensimmäiselle sijalle ja Britanniassa viidennelle sijalle. "Eletric Ladyland" on debyyttialbumin ohella Hendrixin arvostetuin levy. Albumilla esiintyi monia vierailevia muusikoita, kuten Steve Winwood, Buddy Miles, Al Kooper ja Jack Casady. The Jimi Hendrix Experience hajosi noin yhdeksän kuukautta albumin ilmestymisen jälkeen.


title: Electric Ladyland

text: "Electric Ladylandia" pidetään yhtenä psykedeelisen rockin kulmakivistä. Se sisältää myös rock and rollia ("Come On"), bluesmaista jammailua ("Voodoo Chile") ja progressiivista rockia ennakoivan 14 minuuttia pitkän eepoksen "1983...". Albumin tunnetuinta antia ovat Bob Dylan -laina "All Along the Watchtower" ja Hendrixin konserttiohjelmistoon kotiutunut, heavy metalia enteilevä "Voodoo Child (Slight Return)". Levyn nimiraita, "Have You Ever Been", on Hendrixin parhaita suorituksia laulajana. Hän laulaa kyseisessä kappaleessa, kuten myös "Long Hot Summer Nightissä", kaikki lauluosuudet. Kappaleeseen "Burning of the Midnight Lamp" oli sen sijaan saatu The Sweet Inspirations -niminen taustalauluryhmä.


title: Electric Ladyland

text: "Crosstown Traffic" -kappaleen on nähty ennakoineen afroamerikkalaisen popmusiikin myöhempiä kehityslinjoja hiphopia muistuttavan laulutyylinsä ja rytminsä takia. "Rainy Day, Dream Away" ja sen jatko "...Still Raining, Still Dreaming" ovat jamittelusessiossa syntyneitä kappaleita, joihin Hendrix dubbasi vokaalit ja toisen kitararaidan. Kappaleet saivat inspiraationsa levytystä edeltäneistä kaatosateen täyttämistä päivistä.


title: Electric Ladyland

text: Hendrixin ja basisti Noel Reddingin yhteistyö sujui levyn teon aikana huonosti. Tästä syystä Hendrix soittaa itse bassoa ainakin raidoilla 2, 6, 11, 14 ja 15. Kappaleessa "1983..." Redding soittaa alussa bassoa, mutta Hendrix soittaa basson myöhemmät soolo-osuudet. Redding sai kuitenkin levylle oman brittipopmaisen kappaleensa "Little Miss Strange", jossa hän soittaa taustakitaraa ja laulaa Mitchellin kanssa vokaaliosuudet.